title: Carlo Rota

text: Carlo Rota (s. 17. huhtikuuta 1961 Lontoo, Englanti) on englantilaissyntyinen kanadalainen näyttelijä. Hänet tunnetaan parhaiten Morris O'Brianin roolista sarjassa "24" ja elokuvasta "Othello". Hän on näytellyt myös televisiosarjoissa "Pieni moskeija preerialla", "Huokauksien hotelli", "Queer as Folk", "A Nero Wolfe Mystery", "La Femme Nikita" ja "Trasders". Rota on juontanut myös ruokaohjelmaa "The Great Canadian Food Show". Carlo Rota on syntynyt Englannissa, jossa hän vietti lapsuutensa. Hän muutti ensiksi Kanadaan ja myöhemmin Yhdysvaltoihin luodakseen uraa näyttelijänä. Nykyisin Rota asuu Torontossa, Kanadassa. Hän on isänsä puolelta italialainen.


title: Mittbanan

text: Mittbanan on Ruotsin rataverkkoon kuuluva poikittainen rautatieyhteys Norjan rajalta Storlienistä Pohjanlahden rannikolle Sundsvalliin. Rataosan pituus Norjan rajalta laskien on 362 kilometriä, ja se on koko matkaltaan sähköistettyä suojastettua ja kauko-ohjattua rataa. Rataosuus on varustettu myös automaattisella junien kulunvalvonnalla. Rataosa on pääosin yksiraiteinen, vain osuus Moradalista Bräckeen on kaksiraiteista. Rataosa yhtyy suoraan Norjan rajalla Trondheimiin johtavaan Meråkerbaneniin. Norjan puoleista rataa ei ole sähköistetty, joten valtakunnan rajan ylittävät junat ovat dieselveturivetoisia.


title: Mittbanan

text: Rataa käyttävät mm. Tukholman ja Åren sekä Storlienin välillä liikennöivät X2000-suurnopeusjunat, intercityjunat sekä yöjunat. Rataosalla liikennöi myös Sundsvallin ja Trondheimin välillä liikennöivä Veolia Transportin operoima "Mittnabotåget", jonka kalustona on Östersundin ja Trondheimin välillä BM92-sarjan dieselmoottorivaunuja, ja Östersundin ja Sundsvallin välillä Regina-junayksikköjä.


title: Mittbanan

text: Mittbananin ensimmäinen osuus oli Sundsvall–Torpshammars Järnväg, joka oli yksityinen kapearaiteinen rautatie. Sen pituus oli 60 kilometriä ja se avattiin liikenteelle 1878. Seuraavana vuonna Ruotsin valtionrautatiet avasi vastavalmistuneen poikkiratansa, Norrländska Tvärbananin, Torpshammarin ja Östersundin välille. Vuosina 1879–1881 poikkiradalla ei ollut lainkaan suoraa raideyhteyttä muuhun Ruotsin rataverkkoon, ja yhteydet hoidettiin höyrylaivoilla Sundsvallista käsin kunnes Tukholman ja Ången välinen rautatie valmistui.


title: Mittbanan

text: Samaan aikaan rakennettiin rautatietä Trondheimista itään. Norjan valtio rakensi radan valtakunnanrajalta Trondheimiin ja Ruotsin valtio rakensi Ruotsin puoleisen osuuden. Tuolloin Ruotsi ja Norja olivat vielä unionissa. Norjan puoleinen Meråkerbanen avattiin liikenteelle 1886. Vuonna 1885 Ruotsin valtio osti Sundsvall–Torpshammars Järnvägin ja rautatie levennettiin normaaliraidelevyiseksi seuraavana vuonna.


title: Mittbanan

text: Rataosa tunnettiin nimellä Norrländska Tvärbanan aina 1990-luvulle saakka, jonka jälkeen siitä on käytetty nykyisiä nimiä.


title: Mittbanan

text: Ången ja Dysjönin välillä sijaitsevat liikennepaikat varustettiin releasetinlaittein, ja kyseiset liikennepaikat varustettiin kauko-ohjattaviksi vuonna 1955, jolloin rataosuudesta tuli Ruotsin ensimmäinen kauko-ohjattu osuus.


title: Colin McRae Rally 3

text: Peliä voidaan pelata pääasiassa yksinpelinä, sillä millään alustalla PlayStation 2:sta lukuun ottamatta ei ole moninpelimahdollisuutta. Pelissä voi aluksi ajaa seuraavilla autoilla: Ford Focus RS WRC, Subaru Impreza WRX (44S), Mitsubishi Lancer EVO VII, Citroën Xsara Kit Car, MG ZR, Ford Racing Puma ja Fiat Punto. Näiden lisäksi voi saada uusia autoja voittamalla ralleja Championship -tilassa, esim. Suomen rallin voittamalla saa Mitsubishi Lancer Evon katuversion ja Yhdysvaltain rallin voittamalla Citroen Xsaran katuversion. Lisäksi pelissä on mm. Ford RS200 ja Citroën Saxo Kit Car. Ratoja on kahdeksasta maasta: Australia, Espanja, Iso-Britannia, Japani, Kreikka, Ruotsi, Suomi ja Yhdysvallat. Colin McRae Rally 3 on ainoa pelisarjan peli, jossa kaikissa ralleissa on ns. Super Special -erikoiskokeet, jotka kaikki sijoittuvat yöhön.


title: Tolkkisten sellutehdas

text: Tolkkisten sellutehdas eli Eklöfin sellutehdas oli Porvoon maalaiskunnan Tolkkisissa sijainnut sellutehdas, joka toimi vuosina 1893-1975. Tehdas toimi sulfiittimenetelmällä. Tehdas kuului August Eklöf -yritykseen vuosina 1893-1964 ja sittemmin Tampella Forest -ryhmään vuosina 1964-1975. Tehdas suljettiin vanhentuneena vuonna 1975 ja tilalle rakennettiin Tolkkisten saha vuonna 1976. Saha kuului Stora Enso-konserniin ja se suljettiin vuoden 2009 lopussa.


title: Säkylän vaakuna

text: Säkylän kunnanvaakuna on alun perin vahvistettu Köyliön kunnanvaakunaksi 26. syyskuuta 1950. Sen suunnittelivat Into Linturi ja Yrjö Rintala. Se siirtyi yhdistyneen Säkylän kunnanvaakunaksi kuntaliitoksen yhteydessä vuonna 2016. Vaakunan selitys on ”sinisessä kentässä punainen, kultapäärmeinen piispanhiippa, alapuolella aaltokoroinen kultatyviö, jossa sininen kirves”. Se sai aiheensa Piispa Henrikin surmasta.


title: Säkylän vaakuna

text:
Säkylän vanha kunnanvaakuna vahvistettiin käyttöön 18. helmikuuta 1953. Sen suunnitteli Olof Eriksson. Vaakunan selitys on "sinisessä kentässä hopeinen tuulimylly".
Se on saanut aiheensa alueen avoimista peltomaisemista, joille tuulimyllyt ovat antaneet ominaisen ilmeensä.
Vaakuna poistui käytöstä vuoden 2015 lopussa, koska kuntaliitoksen myötä entisestä Köyliön vaakunasta tuli Säkylän uusi vaakuna.


title: Raija

text: Raija on suomalainen naisen etunimi, alkuperältään todennäköisesti Raisa-nimen muunnelma. Väestörekisterikeskuksen mukaan Raija-nimen on saanut helmikuuhun 2018 mennessä 28 668 henkilöä, joista suurin osa on syntynyt 1940- ja 1950-luvuilla. Raija viettää nimipäivää 9. helmikuuta.


title: Jussi-palkinnot 2009

text: Jussi-palkinnot 2009 jaettiin 1. helmikuuta 2009 Helsingin Kaapelitehtaalla järjestetyssä jakotilaisuudessa vuoden 2008 elokuville. Eniten Jussi-ehdokkuuksia, kymmenen, sai "Tummien perhosten koti". Tilaisuuden televisiointi keräsi 517 000 katsojaa.


title: Köysi kiristyy

text: Köysi kiristyy on vuonna 1984 valmistunut jännityselokuva, jossa pääosaa esittää Clint Eastwood.


title: Köysi kiristyy

text: Poliisi Wes Block jahtaa sarjamurhaajaa New Orleansissa. Öisillä kaduilla iskevä seksuaalitappaja nirhaa enimmäkseen prostituoituja, varsinkin, jos nämä ovat olleet vastikään eronneen Blockin kanssa. Tästä hän päättelee, ettei kukaan hänen lähimmäisistään ole kauaa turvassa.


title: Evan Bourne

text: Matthew Joseph Korklan (s. 19. maaliskuuta, 1983) on yhdysvaltalainen showpainija, joka tunnetaan paremmin nimillä Evan Bourne ja Matt Sydal. Bourne painii tällä hetkellä World Wrestling Entertainmentin (WWE) Raw-brändissä nimellä Evan Bourne.


title: Sinaia

text:
Sinaia on kaupunki Romaniassa, Prahovan piirikunnassa lähellä Transilvanian rajaa, 60 km Ploieștista pohjoiseen ja 50 km Brașovista etelään. Kaupungin asukasluku oli 10 410 vuonna 2011.
Etelä-Karpaateilla, Bucegi-vuoriston juurella sijaitseva Sinaia on suosittu matkailukohde hienojen vuoristomaisemiensa ja hyvän ilmastonsa ansiosta. Sinaia on saanut nimensä kaupungissa sijaitsevasta luostarista, joka puolestaan on nimetty Siinaivuoren mukaan.


title: Sinaia

text: Vuonna 1866 Romanian ruhtinas Kaarle I vieraili luostarissa ja ihastui paikkaan niin kovasti, että rakennutti sinne Peleșin linnan, joka toimi Romanian kuninkaiden kesäresidenssinä monarkian lakkauttamiseen saakka 1947. Linna on kaupungin tärkein nähtävyys.


title: Siiralampi (Utajärvi)

text: Siiralampi on pieni asumaton erämainen lampi Utajärven kunnan pohjoisosassa Juorkunassa Pohjois-Pohjanmaalla. Se sijaitsee Niittysuon soidensuojelualueesta kaakkoon: Juorkunan ja Ylikiimingin välisen Hillatie-nimisestä metsäautotiestä kolmisensataa metriä etelään, noin yhdeksän kilometrin kohdalla Hillatien ja Olvasjärventien risteyksestä länteen.


title: Siiralampi (Utajärvi)

text: Lammen kaakkoiskulmalle ulottuu Siiransuo-niminen suo, myös pohjoisranta on suota. Sen sijaan koillisen ja lounaisen puolella on kovaa kangasmaata. Lounaassa olevan kankaan kautta pääsee Penikkajärven ja Korpisen suuntaan menevälle metsäautotielle. Pohjoispuolen kankaan takana kulkee puolestaan poroaita. Lampi on pieni, sen ympärysmitta on vain noin kilometri, leveys noin 220 metriä ja pituus noin 390 metriä. Lampeen ei laske ei siitä lähde ojia tai puroja, vetensä se saanee ympäröiviltä soilta. Metsästäjät pyytänevät lammelta vesilintuja, satunnaiset kalastajat haukia, särkiä ja ahvenia, vaikka lampi onkin pieni.


title: Reginald Dyer

text: Reginald Edward Harry Dyer (1864–1927) oli brittiläinen prikaatikenraali, joka toimi Intiassa brittien siirtomaahallinnon palveluksessa. Häntä pidetään vastullisena Amritsarin verilöylystä vuonna 1919. Siinä sotilaat avasivat tulen aseettomia mielenosoittajia vastaan. Arviot kuolleista vaihtelevat 464:sta jopa kahteen tuhanteen. Ampumiskomennon antanut Dyer sanoi jälkeenpäin oikeudenkäynnissä toimineensa täysin oikein.


title: Reginald Dyer

text: Dyer syntyi brittiläisessä Intiassa (nykyisessä Pakistanissa), mutta opiskeli ensin Irlannissa ja myöhemmin Englannissa Sandhurstin sotilasakatemiassa. Hänet lähetettiin ensin Irlantiin, ja vuonna 1885 hän osallistui kolmanteen Burman sotaan, missä Burman kuningaskunnasta tuli Brittiläisen imperiumin siirtomaa. Burman sodan jälkeen hänet siirrettiin Intiaan. Ensimmäisessä maailmansodassa hän komensi Brittiläisen Intian joukkoja Afganistanin ja Persian välisellä rajalla. Hän palasi Intiaan 1915.


title: Reginald Dyer

text: Maaliskuussa 1918 Dyer nimitettiin 45. jalkaväkiprikaatin komentajaksi Jallanduriin, jonka suurin kaupunki on Amritsar.


title: Reginald Dyer

text: Dyerin kannattajien mielestä hän pelasti Intian joutumasta sekasortoon; vastustajien, joiden joukossa olivat Gandhi ja Nehru, mielestä hänen toimintansa oli osoitus brittiläisen imperiumin moraalisesta konkurssista.


title: Reginald Dyer

text: Intian historiassa Dyer on merkittävä henkilö siksi, että Amritsarin verilöylyn jälkeen maan vapausliike otti tavoitteekseen täydellisen itsenäisyyden.


title: Jonathan Pereira

text: Jonathan Pereira Rodríguez (s. 12. toukokuuta 1987 Vigo, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan hyökkääjä.


title: Jonathan Pereira

text: Pereira on Villarrealin junioriakatemian kasvatteja. Ensiesiintymisensä edustusjoukkueessa hän teki 21. lokakuuta 2006 ottelussa Levantea vastaan. Hänet otettiin vaihdosta kentälle, ja vain kahden minuutin pelin jälkeen hän laukoi ensimmäisen maalinsa pääsarjassa. Kauden 2006–2007 aikana Pereira pelasi yhteensä neljä ottelua.


title: Jonathan Pereira

text: Vuonna 2007 Pereira lainattiin yhden kauden mittaisella sopimuksella Racing Ferroliin. Heinäkuussa 2008 hän palasi Villarrealiin ja hänen sopimustaan pidennettiin vuoteen 2013 asti. Pereira lainattiin kuitenkin jälleen seuraavaksi kaudeksi, tällä kertaa Racing Santanderiin. 13. syyskuuta 2008 Pereira teki tärkeän tasoitusosuman vierasottelussa Barcelonaa vastaan, ottelu päättyi tasalukemiin 1–1. Kaudeksi 2009–2010 Pereira palasi Villarrealiin, mutta hänen peliaikansa kauden ensimmäisellä puoliskolla jäi hyvin vähäiseksi. Tammikuussa 2010 hän siirtyi viisivuotisella sopimuksella Real Betisiin.


title: Etiologia

text: Etiologia eli syyoppi on syy-seuraus-tutkimusta. Sana on peräisin kreikan sanasta , "aitiologia", eli "olla syy johonkin" (, aitia "aiheuttaa"; ja , -oppi).


title: Etiologia

text:
Sanaa on yleisimmin käytetty lääketieteen ja filosofian teorioista, jolloin sillä viitataan asioiden syiden tutkimukseen, kuten miksi asiat tapahtuvat tai miksi asiat tapahtuvat niin kuin ne tapahtuvat. Sitä käytetään filosofiassa, fysiikassa, psykologiassa, lääketieteessä, nimistöntutkimuksessa, teologiassa
ja biologiassa.


title: Etiologia

text: Lääketieteessä etiologinen taudinmääritys perustuu tiedettyyn aiheuttajaan. Luokitus on tärkeää ja hyödyllistä etenkin bakteerialkuisten sairauksien määrittämisessä.


title: Etiologia

text: "Etiologisen myytin" tarkoitus on selittää jokin nimi tai luoda myyttinen historia esimerkiksi jollekin paikalle tai perheelle.


title: Pitkänokkakiurut

text: Pitkänokkakiurut ("Certhilauda") on kiurujen heimoon kuuluva lintusuku. BirdLifen mukaan pitkänokkakiurujen sukuun kuuluu 6 lajia. Lajien määrä vaihtelee eri lähteissä.


title: Shut Your Mouth and Open Your Eyes

text: Shut Your Mouth and Open your Eyes on yhdysvaltalaisen punk-yhtyeen, AFI:n kolmas, vuonna 1997 julkaistu albumi. Albumi on tyyliltään hardcore punkia.


title: Hietakiurut

text: Hietakiurut ("Calandrella") on kiurujen heimoon kuuluva lintusuku. BirdLifen mukaan hietakiurujen sukuun kuuluu 4 lajia. Lajien määrä vaihtelee eri lähteissä.


title: Werner Elert

text: Werner Elert (19. elokuuta 1885 Heldrungen am Kyffhäuser – 21. marraskuuta 1954 Erlangen) oli saksalainen evankelisluterilainen teologi.


title: Werner Elert

text: Werner Elert on luterilaisuuden tutkija, joka edustaa Luther-tutkimuksen systemaattista näkökulmaa. Werner Elert tuki kansallissosialistista valtiota ja saksalaisuuden ihannetta. Hänen mukaansa Jumala on luonut pysyviä järjestyksiä, kuten avioliitto, perhe ja omaisuus – joissain tapauksissa myös kansa, valtio ja rotu, joiden varassa oikea elämä on mahdollista.


title: Pekka Ylä-Anttila

text: Pekka Ylä-Anttila (s. 2. toukokuuta 1948) on suomalainen taloustieteilijä ja elinkeinoelämän vaikuttaja. Hän työskentelee ETLAssa tutkimusjohtajana ja Etlatiedon toimitusjohtajana. Koulutukseltaan Ylä-Anttila on taloustieteen lisensiaatti. Ylä-Anttila on arvostellut tuotekehityksen tuen suuntaamista SHOKeille eli strategisen huippuosaamisen keskittymille.


title: Yrjö Vesamaa

text: Yrjö Vilhelm Vesamaa (käytti Saksassa peitenimeä Georg Weissmann), () oli suomalainen jääkäriluutnantti. Vesamaan vanhemmat olivat rovasti Oskar Vesamaa ja Oihonna Streng. Vesamaa sai sotilaskoulutuksensa Saksassa ensimmäisen maailmansodan aikana, jolloin hän sai tulikasteensa Saksan itärintamalla. Myöhemmin hän osallistui Suomen sisällissotaan ja kaatui Tampereen valtauksen loppuvaiheissa kaupungin keskustasta käydyssä taistelussa.


title: Yrjö Vesamaa

text: Vesamaa kirjoitti ylioppilaaksi Jyväskylän lyseosta vuonna 1911 ja liittyi Hämäläis-osakuntaan. Opintojaan hän jatkoi Helsingin yliopistossa aluksi filosofisen tiedekunnan fyysis-matemaattisella osastolla ja myöhemmin lääketieteellisessä tiedekunnassa. Hän suoritti lääketieteen alkututkinnon vuonna 1914.


title: Yrjö Vesamaa

text: Vesamaa liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 7. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Yrjö Vesamaa

text: Vasamaa saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 3. jääkäripataljoonan 1. komppaniaan. Hän otti osaa sisällissodan taisteluihin Tampereella, missä hän haavoittui 4. huhtikuussa 1918 ja kuoli lopulta haavoihinsa 6. huhtikuuta 1918. Hänet haudattiin Karstulan sankarihautaan.


title: Paavalinkirkko (Helsinki)

text: Paavalinkirkko () on Helsingin Vallilassa sijaitseva, Helsingin seurakuntayhtymään kuuluvan Paavalin seurakunnan kirkko. Se on valmistunut 1930 arkkitehti Bertel Liljequistin suunnitelmien mukaan. Alue kuului Sörnäisten seurakuntaan vuoteen 1941, jolloin seurakunta jaettiin Kallion ja Paavalin seurakunniksi.


title: Paavalinkirkko (Helsinki)

text: Kirkon suunnittelua varten järjestettiin arkkitehtuurikilpailu, johon tuli 51 ehdotusta. Toteutuksen pohjaksi valittiin keväällä 1929 arkkitehti Bertel Liljequistin ehdotus. Kirkko valmistui 1930, ja sen vihki käyttöön 1. maaliskuuta 1931 piispa Jaakko Gummerus. Kirkko on muodoltaan pitkäkirkko, ja sen rakennusmateriaali on punatiili. Sitä on aikoinaan sanottu Helsingin kauneimmaksi kirkoksi. Kirkko on nimetty apostoli Paavalin mukaan, ja hänet on kuvattu pääsisäänkäynnin yläpuolelle. Kirkkosalissa on 800 istumapaikkaa. Kirkon siipirakennuksessa on kaksi suurta seurakuntasalia, joista Yläsaliin mahtuu 80–100 henkilöä ja Alasaliin 100–120 henkilöä.


title: Paavalinkirkko (Helsinki)

text: Punatiilisen kirkon pääsisäänkäynnin yläpuolella on kirkon nimikkopyhä apostoli Paavali kädessään perimätiedon mukaiseen kuolintapaansa viittaava miekka. Ulko-oven kahvassa ovat uskoa, toivoa ja rakkautta kuvaavat risti, ankkuri ja palava sydän.


title: Paavalinkirkko (Helsinki)

text: Kirkko vaurioitui jonkin verran talvisodassa, ja jälkiä näkyy yhä yhdessä seinässä ja pääoven pylväissä. Kirkko peruskorjattiin vuosina 2002–2003 arkkitehtitoimisto Slotte & Schützin suunnitelmien mukaan. Korjauksessa kirkon ulkoasua palautettiin alkuperäiseen asuun ja sen koko äänijärjestelmä uusittiin.


title: Paavalinkirkko (Helsinki)

text: Kirkon symboliikan keskeisiä teemoja ovat simpukka ja helmi. Taiteilija Antti Salmenlinna on maalannut kirkon lasimaalaukset, jotka osin tuhoutuivat talvisodassa. Holvit, kupolin ja Jumalan karitsan on maalannut Ilmari Manninen. Alttarin yläpuolella olevan puisen krusifiksin on tehnyt kuvanveistäjä Elias Ilkka. Saarnastuolissa on Gunnar Finnen reliefit neljästä evankelistasta. Saarnastuolin katossa on kristillinen vertauskuva pelikaani. Henry Ericsson on suunnitellut kirkon alkuperäisen art deco -tyylisen ehtoollisvälinesarjan.


title: Paavalinkirkko (Helsinki)

text: Aiemmat kirkkotekstiilit olivat Greta Skogster-Lehtisen suunnittelemat. Korjaustöiden jälkeen käyttöön otetut kirkkotekstiilit on suunnitellut tekstiilitaiteilija Helena Vaari, joka on käyttänyt suunnittelussaan hyväksi kirkon vanhaa simpukka- ja helmisymboliikkaa.


title: Paavalinkirkko (Helsinki)

text: Urkulehterillä on lause psalmista 100: ”Käykää hänen portteihinsa kiittäen.” Pyhiinvaeltajan tunnusmerkki, uskon salaisuuden vertauskuva simpukka ja Jumalan valtakuntaa kallisarvoisena aarteena kuvaava helmi toistuvat sivupilareiden lampuissa ja alttarikaiteen kuvioinnissa. Uuden alttarin kansi on ikivanhaa kalkkikiveä, jossa näkyy siellä täällä fossiileja.


title: Paavalinkirkko (Helsinki)

text: Kirkon alkuperäiset, Kangasalan urkutehtaan rakentamat urut valmistuivat vuonna 1931. Sama tehdas uudisti ne 1950-luvun tyylisuunnan mukaisiksi vuonna 1957. Urkurakentamo Veikko Virtanen rakensi ne vuonna 2005 uudelleen. Pillistöt oli alkuun sijoitettuina kahteen erilliseen kaappiin lehterin oikeaan ja vasempaan reunaan, niin että parven keskellä oleva ikkuna jäi näkyviin. Nyttemmin sijoitus on erilainen: kunnostuksessa ne otettiin ulos kaapeista, ja keskellä on uusi pillikenttä. Uruissa on 48 äänikertaa ja neljä siirtoa sekä kolme sormiota. Niiden nykyisen julkisivun on muotoillut ruotsalainen arkkitehti Ulf Oldaeus, ja urkujen kaikki kolme vaihetta ovat näkyvissä.


title: Paavalinkirkko (Helsinki)

text: Kuoriurut on rakentanut Urkurakentamo Martti Porthan vuonna 2005. Niissä on 12 äänikertaa, yksi sormio ja liitejalkio. Urut edustavat pohjoisitalialaista urkutyyppiä.


title: Paavalinkirkko (Helsinki)

text: Kirkossa järjestetään vuosittain uuden urkumusiikin festivaali Organo Novo.


title: Zuma (videopeli)

text: Zuma on PopCap Gamesin kehittämä tietokonepeli. Se on nopeatempoinen pulmapeli, joka julkaistiin alun perin selainpelinä vuonna 2003. Sittemmin "Zuma" on julkaistu useille eri alustoille, kuten Xbox- ja Xbox 360 -konsoleille. "Zuma" on julkaistu myös useille erilaisille kannettaville laitteille, kuten matkapuhelimille ja iPod-musiikkisoittimille.


title: Zuma (videopeli)

text: "Zumassa" pelaajan tarkoituksena on estää värikkäiden pallojen muodostamaa ketjua saavuttamasta pelialueen keskellä olevaa kultaista kalloa. Palloja tuhotaan muodostamalla kolmen tai useamman samanvärisen pallon yhdistelmiä. Kun mittari on täynnä eli vihreä niin palloja ei enää tule lisää.


title: Keikyän vaakuna

text: Keikyän kunnanvaakuna on saanut aiheensa kunnan kehityksestä. Silta edustaa tärkeää kulkureittiä Kokemäenjoen yli, jonka äärellä kunta sijaitsi. Keikyä oli yksi teollistuneimpia maalaiskuntia Suomessa, ja vaakunan hammasratas edustaakin kuntaan kehittynyttä teollisuusyhdyskuntaa.


title: Keikyän vaakuna

text: Vaakunan on suunnitellut Heikki Paaer, ja se vahvistettiin käyttöön 26. lokakuuta 1956. Vaakunan selitys on ”sinisessä kentässä reunasta reunaan ulottuva yksikaarinen, yläreunaltaan sakarakoroinen silta, jonka alapuolella hammasratas; kaikki hopeaa”. Vaakuna muuttui epäviralliseksi kotiseutuvaakunaksi vuonna 1981 Keikyän yhdistyttyä Kiikan kanssa Äetsän kunnaksi.


title: Toivo Friman

text: Toivo Aksel Friman (4. heinäkuuta 1910 Kittilä – 16. maaliskuuta 1987 Kittilä) oli suomalainen SKDL:ää edustanut poliitikko. Friman toimi kansanedustajana Lapin läänin vaalipiiristä vuosina 1948–1962 ja 1966–1970. Hän vaikutti myös muun muassa Kittilän kunnanvaltuuston puheenjohtajana. Friman oli presidentin valitsijamies neljästi vaaleissa 1950, 1956, 1962 ja 1968.


title: Toivo Friman

text: Friman työskenteli vuodesta 1923 lähtien Lapissa metsä- ja uittotöissä, kirvesmiehenä sekä pienviljelijänä. Hän osallistui myös vasemmiston poliittiseen toimintaan ja joutui viettämään vuodet 1932–1934 vankilassa. 1930-luvun lopussa Friman työskenteli Suomen puutyöväen liiton järjestäjänä, mutta hänet vangittiin jälleen talvisodan alettua.


title: Toivo Friman

text: Frimanilla oli luottamustehtäviä muun muassa Kemijärvi-yhtiössä, Pienviljelijäin liitossa, Maatalousyrittäjien eläkelaitoksessa, Suomen kunnallisliitossa, Asutusliitossa ja Osuuskauppa Lapinmaassa.


title: Kaino Haapanen

text: Kaino Mainio Haapanen (15. marraskuuta 1911 Jokioinen – 22. huhtikuuta 1986 Humppila) oli suomalainen SKDL:ää edustanut poliitikko. Haapanen toimi kansanedustajana Hämeen läänin eteläisestä vaalipiiristä vuosina 1951–1970 ja 1974–1975. Hän vaikutti myös muun muassa Humppilan kunnanvaltuuston puheenjohtajana ja presidentin valitsijamiehenä vaaleissa 1956, 1962, 1968.


title: Kaino Haapanen

text: Haapanen työskenteli 1930-luvun alussa maa- ja metsätaloustöissä sekä merimiehenä vuosina 1937–1938. Sotien jälkeen hän sai esittelijän tehtävät "punaisessa" Valtiollisessa poliisissa. Kansanedustajaksi Haapanen nousi vaaleissa 1951. Hän toimi eduskunnassa muun muassa suuren valiokunnan puheenjohtajana. Haapanen putosi parlamentista vaaleissa 1970, mutta hän nousi takaisin maaliskuussa 1974 Osmo Kockin siirryttyä Suomen DDR:n suurlähettilääksi.


title: Kaino Haapanen

text: Haapasella oli luottamustehtäviä muun muassa Hämeen maakuntaliitossa, Suomi–Unkari -seurassa ja Lännen Sokeri -yhtiössä. Hän kuului SKDL:n liittotoimikuntaan ja Yleisradion ohjelmaneuvostoon.


title: Kaino Haapanen

text: Haapanen valmistui kauppakoulusta vuonna 1931, Valtion poliisikoulusta 1946 ja Sirola-opistosta 1950.


title: Kroatian käsipallomaajoukkue

text: Kroatian käsipallomaajoukkue edustaa Kroatiaa miesten kansainvälisissä käsipallo-otteluissa. Sitä hallinnoi Kroatian käsipalloliitto. Joukkue aloitti toimintansa 1990-luvun alkupuolella, Kroatian itsenäistyttyä Jugoslaviasta.


title: Kroatian käsipallomaajoukkue

text:
Kroatia on voittanut olympiakultaa Atlantassa 1996 ja Ateenassa 2004. Atlantassa se voitti välieräottelussa Ranskan 24–20 ja loppuottelussa Ruotsin 27–26. Ateenassa Kroatia kukisti välierässä Unkarin 33–30 ja loppuottelussa Saksan 26–24. Lontoossa 2012 Kroatia saavutti pronssia.
MM-kilpailuissa Kroatia on voittanut kultaa Portugalin kisoissa 2003. Se voitti välieräottelussa Espanjan kahden jatkoajan jälkeen 39–37 ja loppuottelussa Saksan 34–31. MM-hopeaa Kroatia sai ensimmäisen kerran Islannissa 1995 hävittyään loppuottelussa Ranskalle 19–23. Tunisian kisoissa 2005 se kärsi finaalissa tappion Espanjalle 34–40. Kotikisoissaan 2009 Kroatia hävisi loppuottelussa Ranskalle 19–24. Espanjan MM-kisoissa 2013 Kroatia saavutti pronssia.


title: Kroatian käsipallomaajoukkue

text: EM-kilpailuissa Kroatia sai hopeaa Norjassa 2008 hävittyään loppuottelussa Tanskalle 20–24 ja Itävallassa 2010 hävittyään loppuottelussa Ranskalle 21–25. Portugalin EM-kisoissa 1994 Kroatia sijoittui kolmanneksi voitettuaan pronssiottelussa Tanskan 24–23. Serbian EM-kisoissa 2012 Kroatia hävisi välierässä isäntämaalle mutta voitti pronssiottelussa Espanjan. Vuoden 2014 EM-kilpailuissa selvitti tiensä jälleen mitalipeleihin, mutta jäi neljänneksi. Puolassa vuonna 2016 järjestetyissä EM-kilpailuissa Kroatia palasi mitalikantaan voittamalla pronssia.


title: Esa Hietanen

text: Esa Hietanen (15. heinäkuuta 1896 Suonenjoki – 15. lokakuuta 1962 Kuopio) oli suomalainen SKDL:ää edustanut poliitikko ja toimittaja. Hietanen toimi kansanedustajana Kuopion läänin vaalipiiristä vuodesta 1945 kuolemaansa saakka. Myös Suomen kommunistisessa puolueessa vaikuttanut Hietanen oli vangittuna poliittisen toimintansa johdosta kolmesti vuosina 1926–1927, 1930–1934 ja 1939–1940.


title: Esa Hietanen

text: Ennen jatkosodan päättymistä Hietanen elätti itsensä pääasiassa metsä-, uitto- ja sahatöillä. Hän teki myös toimittajan töitä. Hietanen oli Kuopiossa ilmestyneen Savon Työn päätoimittaja vuosina 1925–1926. Myöhemmin 1920-luvulla hän valvoi lehden poliittista linjaa, kun sen toimitussihteeri tunsi vetoa SKP:n niin sanottuihin hoipertelijoihin. Hietanen työskenteli myös sosialististen vaalijärjestöjen palveluksessa.


title: Esa Hietanen

text: Jatkosodan jälkeen Hietanen toimi lyhyen aikaa . Kansanedustajan tehtävien ohella Hietanen päätoimitti Kansan Sanaa vuosina 1946–1954. Eduskunnassa hän oli muun muassa pankkivaliokunnan ja suuren valiokunnan puheenjohtaja. Presidentin valitsijamieheksi Hietanen valittiin vaaleissa 1950, 1956 ja 1962.


title: Esa Hietanen

text: Hietasella on ollut luottamustehtäviä muun muassa Savon säätiössä, Pohjois-Savon maakuntaliitossa ja Osuusliike Kallassa.


title: KRC Genk

text: KRC Genk on belgialainen jalkapalloseura Genkin kaupungista. Se pelaa kaudella 2018–2019 maan pääsarjassa Jupiler Pro Liigassa. Seura on syntynyt vuonna 1988 kahden aiemman seuran, "KSV THOR Waterschei" ja "KFC Winterslag", yhdistyessä. Joukkue pelaa sinivalkoisissa väreissä. Kotistadionina toimii Cristal Arena, aiemmalta nimeltään Fenix Stadion.


title: KRC Genk

text: Joukkueen historian menestyksekkäimmät vuoden osuivat vuosituhannen vaihteeseen, jolloin seura voitti kaksi Belgian liigamestaruutta ja cupmestaruutta. Seura pelasi UEFAn Mestarien liigan lohkovaiheessa vuonna 2002, vastustajinaan suurseurat Real Madrid, AS Roma ja AEK Ateena.


title: KRC Genk

text: Suomalaisia pelaajia seurassa on ollut kolme. Tomi Kinnunen ja Juha Reini siirtyivät KRC Genkiin Vaasan Palloseurasta vuonna 1998. Kinnusen ura seurassa oli loukkaantumisten vuoksi hajanainen, mutta Juha Reini voitti joukkueen mukana sen historian kolmesta mestaruudesta kaksi. Jere Uronen solmi joukkueen kanssa sopimuksen tammikuussa 2016.


title: Joel Hongisto

text: Joel Mikael Hongisto (s. 28. kesäkuuta 1931 Loimaan kunta) on suomalainen SKDL:ää edustanut poliitikko. Hongisto toimi kansanedustajana vuosina 1978–1979. Hän vaikutti myös Loimaan kunnallispolitiikassa ja Metallityöväen liitossa.


title: Joel Hongisto

text: Hongisto työskenteli vuodesta 1945 alkaen maatöissä, linja-auton rahastajana ja penkkipuuseppänä, kunnes hän vuonna 1953 siirtyi metallitöihin Fiskars-yhtiön Ovako-Kettinkitehtaalle. Hongisto jatkoi tehtaalla vuoteen 1991 ja hän oli pääluottamusmies vuosina 1971–1989.


title: Joel Hongisto

text: Hongisto nousi kansanedustajaksi lokakuussa 1978 Arto Merisaaren kuoltua Rissalan lentoturmassa. Turun läänin eteläistä vaalipiiriä edustanut Hongisto kuului eduskunnassa toiseen lakivaliokuntaan. Hongisto ei uusinut paikkaansa vuoden 1979 vaaleissa ja hän ehti olla kansanedustajana alle puoli vuotta.


title: Joel Hongisto

text: Hongisto meni naimisiin vuonna 1953. Hänellä on kolme lasta.


title: Juho Hukari

text: Juho Stefanus Hukari (24. elokuuta 1910 Vanaja – 22. huhtikuuta 1979 Hämeenlinna) oli suomalainen SKDL:ää ja SKP:tä edustanut poliitikko. Hukari toimi kansanedustajana Hämeen läänin eteläisestä vaalipiiristä vuosina 1945–1948 ja hän vaikutti Hämeenlinnan kunnallispolitiikassa. Hukari istui poliittisista syistä vankilassa vuosina 1931–1933 ja sota-aikana.


title: Juho Hukari

text: Politiikan ulkopuolella Hukari työskenteli muun muassa peltiseppänä.


title: Esteri Häikiö

text: Ester Emilia (Esteri) Häikiö (17. heinäkuuta 1900 Vihanti – 4. huhtikuuta 1974 Muhos) oli suomalainen SKDL:ää edustanut poliitikko. Häikiö toimi kansanedustajana Oulun läänin vaalipiiristä vuosina 1951–1954. Hän vaikutti myös Muhoksen kunnallispolitiikassa.


title: Esteri Häikiö

text: Häikiö työskenteli karjakkona ja sahatyöläisenä, kunnes hän vuonna 1921 meni naimisiin ja ryhtyi pientilan emännäksi.


title: Esteri Häikiö

text: Häikiöllä oli luottamustehtäviä muun muassa Suomen naisten demokraattisessa liitossa, Pienviljelijäin liitossa ja Oulun osuuskaupassa.


title: Varis ja valtion varatyömies

text: Varis ja valtion varatyömies on Veikko Lavin kahden cd:n kokoelmajulkaisu, joka ilmestyi 11. maaliskuuta 2009. Se sisältää Veikko Lavin levytyksiä vuosilta 1986–1987.


title: Fabio Coltorti

text: Fabio Coltorti (s. 3. joulukuuta 1980 Kriens, Sveitsi) on sveitsiläinen jalkapallomaalivahti. Hän edustaa saksalaista RB Leipzigia. Hänellä on myös Italian kansalaisuus.


title: Fabio Coltorti

text: Coltorti aloitti ammattilaisuransa kasvattajaseuransa Kriensin riveissä. Hän teki myös ensiesiintymisensä Sveitsin pääsarjassa joukkueen riveissä. Vuonna 2001 hän siirtyi toiseen sveitsiläisjoukkueeseen Schaffhauseniin. Hän pelasi siellä kaksi seuraavaa kautta.


title: Fabio Coltorti

text: Hyvät otteet Schaffhausenissa herättivät kiinnostusta muun muassa Thunissa, jonne Coltorti vuoden 2003 lopulla viimein siirtyi. Hän pelasi kahden kauden aikana yhteensä 58 ottelua. Thunista Coltorti siirtyi Sveitsin suurseura Grasshoppersin riveihin.


title: Fabio Coltorti

text: Vuonna 2007 hän siirtyi nelivuotisella sopimuksella espanjalaiseen Racing Santaderiin. Kaudella 2008–2009 hän pääsi pelaamaan UEFA Cupin otteluita, kun Racing Santander selvisi eurocup-kilpailuun ensimmäistä kertaa historiassaan. Coltorti pelasi sekä avausottelun että viimeisen.


title: Fabio Coltorti

text: Kesällä 2012 Coltorti siirtyi RB Leipzigiin.


title: Fabio Coltorti

text: Coltorti teki ensiesiintymisensä Sveitsin maajoukkueessa 1. maaliskuuta 2006 ottelussa Skotlantia vastaan. Hän oli myös mukana vuoden 2006 jalkapallon MM-kilpailuissa.


title: Óscar Serrano Rodríguez

text: Óscar Serrano Rodríguez (s. 30. syyskuuta 1981 Girona, Espanja) on espanjalainen jalkapalloilija.


title: Óscar Serrano Rodríguez

text: Heinäkuussa 2004 Serrano siirtyi suoraan Espanjan kolmanneksi korkeimmalla sarjatasolla pelanneesta Figueresista pääsarjajoukkue Espanyoliin. Siirtosumma oli vain 18 000 euroa.


title: Óscar Serrano Rodríguez

text: Kaudeksi 2005–2006 Serrano siirtyi Racing Santanderiin. Kolmantena kautenaan 2007–2008 hän pelasi yhteensä 34 ottelua ja teki niissä kolme maalia.


title: Lydia Lassila

text: Lydia Lassila (o.s. Ierodiaconou , s. 17. tammikuuta 1982 Melbourne) on australialainen freestylehiihtäjä ja olympiavoittaja. Hän kilpailee freestylen hypyissä.


title: Lydia Lassila

text: Salt Lake Cityn olympialaisissa 2002 Lassila sijoittui kahdeksanneksi ja Torinon olympialaisissa 2006 neljänneksitoista. Vancouverin olympialaisissa 2010 hän voitti kultaa pistein 214,74. MM-kilpailuissa hän on sijoittunut viidenneksitoista vuonna 2003, kuudenneksitoista vuonna 2005, kolmanneksitoista vuonna 2009 ja viidenneksi vuonna 2013.


title: Lydia Lassila

text: Freestylehiihdon maailmancupissa hän on voittanut hyppyjen maailmancupin kaudella 2008–2009 ja sijoittunut toiseksi kausilla 2002–2003, 2003–2004, 2004–2005 ja 2007–2008. Hän on voittanut 12 osakilpailua, joista viimeisimmän tammikuussa 2014 Val St. Comessa Kanadassa. Yhteensä hänellä on 34 palkintokorokesijoitusta.


title: Lydia Lassila

text: Lydia Lassila on naimisissa entisen suomalaisen kumparelaskijan Lauri Lassilan kanssa. Heillä on kaksi lasta.


title: Mustang

text: Mustang tai mustangi voi tarkoittaa:


title: Siiri Sinnemäki

text: Siiri Sinnemäki (s. 1990 Helsinki) on suomalainen henkilö, joka näytteli "Kotikatu"-sarjassa Tuuli Partasen roolissa vuosina 1999–2006. Hän on näytellyt myös lyhytelokuvissa "Rakastin epätoivoista naista" (1999) ja "Vartija" (1999). Sinnemäki on käynyt Kallion lukion. Hän on opiskellut Helsingin yliopistossa oikeustiedettä vuosina 2010-2018, jolloin hän valmistui oikeustieteen maisteriksi. Sinnemäen äiti on Anni Sinnemäki ja isä mm. Oranssi ry:ssä toiminut Vesa Peipinen.


title: Parhaan dokumentin Jussi

text: Parhaan dokumentin Jussi on yksi Filmiaura ry:n vuosittain jakamista Jussi-palkinnoista suomalaisille elokuville.


title: Michel Desjoyeaux

text: Michel Desjoyeaux (s.15. heinäkuuta 1965, Concarneau) on ranskalainen kilpapurjehtija. Hän on menestynyt erityisesti pitkissä yksinpurjehduskilpailuissa ja on voittanut mm. Vendée Globen kahdesti (2008-9 ja 2000-1).


title: Luontolan parantola

text: Luontola eli Luonnonhoitola Oy oli Vihdissä vuosina 1931–1992 toiminut luontaiskylpylä. Sen perustivat Adolf Alfred Wolzenburg (1885–1938) ja hänen vaimonsa Lydia Wolzenburg (1878–1954), jotka olivat työskennelleet aiemmin Kirvun luonnonparantolassa. Kylpylässä käytettiinkin samantapaisia hoitomenetelmiä kuin Kirvussa. Niihin kuuluivat Kuhne-vesikylvyt, savikylvyt, erilaiset sähköhoidot sekä kasvisruokavalio. Suuri osa kasviksista tuli kylpylän omasta puutarhasta. Samoin kuin Kirvussa myös Luontolassa oli kahvin, tupakan ja alkoholin käyttö kielletty, ja niinpä kylpylän asiakkaat vierailivatkin ahkerasti läheisen Nummelan taajaman kahviloissa.


title: Luontolan parantola

text: Kylpylä toimi aluksi Kopun kartanolta vuokratuissa rakennuksissa. Entisessä Kopun talvikartanossa oli kylpylän päärakennus "Joutsela" ja Wolzenburgien asunto. Kylpylään kuuluivat myös punaiset "Puistola"- ja "Muistola"-nimiset rakennukset sekä joukko pieniä torppamökkejä. Vuonna 1934 alettiin rakentaa uutta kylpylärakennusta, ja samoihin aikoihin Wolzenburgit ostivat 10 hehtaaria kylpylän käyttöön. Kylpylä sai uusia asiakkaita vuonna 1936, kun Kirvun kylpylän Helsingissä sijainnut toimipaikka lakkautettiin ja sen asiakkaat siirtyivät Luontolaan. Vanha Puistola-rakennus purettiin vuonna 1939 ja korvattiin uudella majoitusrakennuksella.


title: Luontolan parantola

text: Sotavuosina kylpylän päärakennuksessa Joutselassa toimi sotasairaala, ja sodan jälkeen Luontolasta tuli Lääkintöhallituksen valvoma ja lääkärin johtama yksityissairaala. Vuonna 1948 valmistui kylpyläalueelle vielä pieni kappelirakennus. Sen oli kylpylän henkilökunta rakennuttanut Lydia Wolzenburgille 70-vuotissyntymäpäivälahjaksi ja Wolzenburgien jatkosodassa 1943 kaatuneen Markus-pojan muistoksi. Wolzenburgien jälkeen Luontolan omistajia olivat Lydia Wolzenburgin sisar Alma Pärnänen ja Auroora Pastinen.


title: Luontolan parantola

text: Luontolan kylpylän toiminta päättyi konkurssiin vuonna 1992. Kylpylän rakennukset ovat nykyisin pääosin yksityisasuntoina. Entinen kylpylärakennus toimii vanhusten Luontola-kotina, ja Puistola-rakennuksessa on päiväkoti.


title: Puoliarvoleveys

text: Puoliarvoleveys eli FWHM (sanoista "Full Width at Half Maximum") tarkoittaa välimatkaa kahden sellaisen pisteen "x" ja "x" välillä, jotka sijaitsevat funktion "f"("x") maksimiarvon vastakkaisilla puolilla ja ovat kohdassa, jossa funktion "f"("x") arvo on puolet maksimiarvostaan.


title: Puoliarvoleveys

text:
Jos funktio on normaalijakauman tiheysfunktion muotoinen eli
missä formula_2 on hajontaluku ja formula_3 on odotusarvo, niin puoliarvoleveyden ja hajontaluvun välinen riippuvuus on
Muun muotoisilla funktioilla riippuvuus voi olla jotakin muuta.


title: Puoliarvoleveys

text: Puoliarvoleveyttä voidaan soveltaa mm. optisessa tietoliikenteessä, spektroskopiassa ja tähtitieteessä arvioimaan tähden epäsymmetrisyyttä .


title: Seppo Sairanen

text: Seppo Sairanen (s. 22. kesäkuuta 1957 Oulu) on suomalainen liikemies. Hän kirjoitti ylioppilaaksi Joensuun Keskustan lukiosta 1977. Hän on koulutukseltaan lakimies, arvoltaan varatuomari. Sairanen tunnetaan FIMin ja Sofia Pankin perustajana.


title: Seppo Sairanen

text: Sairanen oli FIMin perustaja sekä suurin omistaja. FIM perustettiin vuonna 1987 jolloin se välitti arvopapereita Finanssimeklarit Oy:n nimellä. Seppo Sairanen on luotsannut yritystä vuodesta 1992 eteenpäin. Vuonna 2003 yrityksen nimi muutettiin FIM Group Oy:ksi, josta sittemmin tuli FIM Group Oyj.


title: Seppo Sairanen

text: FIM Group Oy -konserniin kuuluvat neljä tytäryhtiötä: arvopaperivälitystoimintaa harjoittava FIM Pankkiiriliike Oy, neuvonantopalveluja yrityksille tarjoava FIM Corporate Finance Oy, sijoitusrahastolaissa tarkoitettua sijoitusrahastotoimintaa harjoittava FIM Rahastoyhtiö Oy ja varainhoitoa harjoittava FIM Omaisuudenhoito Oy. FIM Group -konsernin liikevaihto vuonna 2003 oli 26,8 miljoonaa euroa (2002, 18,6 meur). Konsernin liikevoitto oli 6,4 miljoonaa euroa (2002, 1,4 meur). Vuoden 2003 lopussa konsernin vakituisen henkilöstön lukumäärä oli 110 (2002, 101). FIM:in pääkonttori sijaitsee Helsingissä.


title: Seppo Sairanen

text: Vuonna 2007 islantilainen Glitnir-pankki osti FIM Groupin osake-enemmistön ja lunasti myöhemmin loput osakkeet. Seppo Sairanen tienasi noin 110 miljoonaa euroa FIMin myynnistä Glitnirille, joista puolet maksettiin käteisenä ja puolet Glitnirin osakkeina.


title: Seppo Sairanen

text: Vuonna 2008 Seppo Sairanen ilmoitti aikeistaan perustaa uuden investointipankin, Sofia Pankin. Uusi yhtiö on kokonaan Sairasen omistuksessa, mutta hän aikoo päästää myös muita henkilöitä osakkaiksi. Pankin palveluihin kuuluu varainhoito-palvelut, pörssivälitys, corporate finance- eli yritysten rahoitusneuvonta sekä talletusten vastaanotto samaan tapaan kuin Glitnirissä Kaupthingissa ja Evlissä. Finanssivalvonta perui Sofia Pankin talletuspankkitoimiluvan maaliskuun lopussa 2010, koska pankin omien varojen määrä alitti luottolaitokselta vaadittavan vähimmäismäärän.


title: Seppo Sairanen

text: Sairanen tuomittiin kärjäoikeudessa törkeästä kätkemisrikoksesta kahden vuoden kahden kuukauden ehdottomaan vankeusrangaistukseen niin sanotussa Uoti-jutussa. Tuomiosta johtuen Rata velvoitti FIM Groupin pääomistaja Sairasen siirtymään syrjään yhtiön hallinnosta. Myöhemmin hovioikeus hylkäsi Sairasen Kari Uotin rahanpesujutusta saamat syytteet joulukuussa 2006. . Korkein oikeus palautti sen keväällä 2009 hovioikeuteen uuteen käsittelyyn.


title: Seppo Sairanen

text: Sairanen palkittiin vuonna 2003 Suomen Lakimiesliiton yrittäjäpalkinnolla. Hän oli vuonna 2004 ehdolla "Ernst & Young Entrepreneur of the Year" -palkinnon saajaksi ja eteni finaaliin muun muassa Marimekon Kirsti Paakkasen kanssa. Tuomaristo perusteli valintaa sillä, että Seppo Sairanen on erittäin kasvukykyinen yrittäjä, sekä sillä, että FIM Group Oy:n toiminta on ollut kannattavaa alusta lähtien, myös toimialan kohdatessa suuria haasteita sekä matalasuhdanteita, etenkin 1990-luvun alussa.


title: Seppo Sairanen

text: Sairanen on Sydän Pelissä -ryhmän enemmistöosakas ja hän on ollut mukana rahoittamassa Veikkausliigassa pelaava TPS-jalkapalloseuraa vuonna 2006. TPS:n Sydän Pelissä on eri-ikäisille lapsille ja nuorille suunnattua toimintaa, johon sisältyy myös yleistä yhteiskuntavastuuta liikunnan, lähinnä jalkapallon avulla.


title: Seppo Sairanen

text: Sairanen omistaa 6,8 % Fruugo-nimisestä suomalaisesta startup-yrityksestä. Hänellä on myös yli 10 % matkailuyritys BlueWhite Resortsin osakkeista. Vuonna 2010 hän oli myös yksi suurimmista yksityisistä Marimekon osakkeenomistajista.


title: Kivisalmi

text: Kivisalmi on kaupunginosa Lappeenrannan keskustan pohjoispuolella, lähellä Taipalsaaren rajaa. Kivisalmen ostarilla on kauppa, kebab-pizzeria ja paikallinen pubi. Kivisalmessa sijaitsee myös kirpputorimainen Hyöty-Halli. Kivisalmea alettiin asuttaa 1970-luvulla. Kivisalmen asukkaat menevät Voisalmen kouluun.


title: Work It Out

text: "Work It Out" on Beyoncén single hänen albumiltaan "Dangerously in Love".


title: Kontiolahden rautatieasema

text: Kontiolahden rautatieasema () on Suomen rataverkon liikennepaikka rataosalla . Kontiolahden rautatieasema sijaitsee Kontiolahdessa noin kolme kilometriä kirkonkylältä etelään. Liikennepaikan henkilöliikenne lopetettiin vuonna 1990. Kontiorannan varuskuntaan on noin kahden kilometrin matka.


title: Kontiolahden rautatieasema

text:
Asemarakennus ja muut rakennukset ovat vuodelta 1908, suunnittelija on Thure Hellström. Kontiolahden rakennetun kulttuuriympäristön inventoinnin mukaan aseman "miljöö on hieno" .
Uimaharjun rautatieaseman asemarakennus rakennettiin Kontiolahden aseman piirustusten mukaan, mutta peilikuvana ja hieman pienempänä.


title: Kontiolahden rautatieasema

text: Senaatti-kiinteistöt laittoi aseman ja siihen kuuluvat rakennukset myyntiin keväällä 2009. Ne myytiin yksityiselle omistajalle kesällä 2009. Asema on nykyään asuinkäytössä.


title: Putkolan pamaus

text: Putkolan pamauksena tunnettu räjähdysonnettomuus tapahtui 14. syyskuuta 1965 Iisalmen keskustassa. Räjähdyksessä ja sitä seuranneessa tulipalossa tuhoutui täysin "Putkola Oy":n liikerakennus myymälöineen, konttoreineen ja varastoineen.


title: Putkolan pamaus

text: Myös lähellä ollut "Pohjois-Savon Kauppa Oy":n varastorakennus paloi ja ikkunoita rikkoontui laajalta alueelta lähikortteleissa. Räjähdys tapahtui yöllä, joten siitä ei aiheutunut ihmishenkien menetyksiä, koska rakennukset olivat tyhjillään. Muutamia henkilöitä loukkaantui ja aineelliset vahingot olivat huomattavat.


title: Putkolan pamaus

text: Räjähdyksen aiheutti todennäköisesti Putkola Oy:n maali-, lakka- ja kaasupullovarastossa syttynyt tulipalo. Onnettomuuden laajuuteen arveltiin vaikuttaneen myös kantopommivaraston räjähtämisen. Kanto- eli raivauspommeja liikkeen varastossa oli yhteensä 110–115 kilogrammaa sekä kivipommeja 35–40 kilogrammaa.


title: ’03 Bonnie & Clyde

text: ”’03 Bonnie & Clyde” on rap-artisti Jay-Z:n single yhdessä R&B-laulaja Beyoncé Knowlesin kanssa. Kappale oli ensimmäinen singlejulkaisu hänen "" -albumiltaan.


title: Holokausti Virossa

text: Holokausti Virossa oli natsi-Saksan ja Viron kansallissosialistien suorittama järjestelmällinen Viron juutalaisten kansanmurha 1940-luvun alussa Virossa. Saksalaismiehityksen aikana Virossa toimi saksalaisten alaisuudessa virolaisjohtoinen nukkehallinto. Sen johdossa oli vapaussoturien liikkeen (vapsien) johtohahmoihin kuulunut Hjalmar Mäe. Wannseen konferenssin pöytäkirjoissa 20. tammikuuta 1942 todettiin Viron olevan ”juutalaisista vapaa” ainoana maana Euroopassa: kaikki Virossa asuneet juutalaiset (noin 950–1000 henkilöä) oli jo tuhottu tai karkotettu kokonaan 1941 aikana.


title: Holokausti Virossa

text: Vuoden 1934 väestönlaskennan mukaan Virossa asui noin 4 400 juutalaista ja heistä noin puolet Tallinnassa. Ennen saksalaismiehityksen alkua heidän määränsä oli vähentynyt noin tuhanteen. Juutalaisia oli kyyditetty pois ja osa heistä oli hankkiutunut Neuvosto-Viron järjestelmän palvelukseen ja tätä kautta heidät evakuoitiin maasta. Saksalaiset pyrkivät propagandan avulla juutalaisten tehneen yhteistyötä entisen miehittäjän kanssa ja tämä saikin ainakin osittaista ymmärrystä tuekseen Virossa. Sen sijaan kansallissosialistien rotuteorioihin ei tavallisesti uskottu. Varsinaisia virolaisten toteuttamia pogromeja ei saksalaisten harmiksi Virossa syntynyt. Viron miehittäneen Pohjoinen armeijaryhmän mukana tuli SS-joukkojen erikoiskomennuskunta Einsatzgruppe A, jonka tehtävänä oli taistella saksalaisten selustassa saksalaisvastaisia voimia vastaan. Einatzgruppen yksi osastoista oli Martin Sandbergerin komentama Sonderkommando 1a, joka johti Viron puhdistuksia. Siihen kuului Saksan valtiollisen poliisin Gestapon ja puolueen turvallisuuspalvelu Sicherheitsdienstin (SD) miehistöä. Sonderkommando 1a muutettiin joulukuussa 1941 nimelle Sicherheitsdienst polizei und SD Estland, eli Viron turvallisuuspoliisi ja SD. Se jakautui puolestaan saksalaiseen ja virolaiseen turvallisuuspoliisiin, joista jälkimmäisen muodostivat pääasiassa Viron tasavallan aikaiset poliisit.


title: Holokausti Virossa

text: Kesällä 1942 tuhoamispolitiikan seurauksena Virossa oli enää ehkäpä kymmenisen juutalaista. Viranomaiset julistivatkin maan olevan juutalaisista vapaan eli "judenfrei". Viron alueella ei surmattu kuitenkaan vain Viron juutalaisia. Juutalaisia tuotiin Viron keskitysleireille Itä-Euroopan maista, kuten Liettuasta, Tšekkoslovakiasta ja Puolasta, sekä myös Saksasta. Tunnetuimmat Viron keskitysleirit olivat Klooga Tallinnan länsipuolella ja Jägala sen itäpuolella. Jägalaan tuotiin syksyllä 1942 noin 2 000 juutalaista ja lähes kaikki heistä teloitettiin Kalevi-Liivan alueella. Teloituksia jatkettiin myöhemmin ja Kalevi-Liivalla surmattiin yhteensä noin 6 000 juutalaista. Kloogalla oli vuonna 1943 noin 1 500 juutalaista. Leirille oli sijoitettu myös inkeriläisiä ja venäläisiä Leningradin alueelta. Kun puna-armeija lähestyi syyskuussa 1944 saksalaiset surmasivat Kloogalla noin 1 800 juutalaista. Yhteensä Virossa surmattiin arviolta 10 000 eri Euroopan maista peräisin ollutta juutalaista.


title: Holokausti Virossa

text: Vuonna 2006 julkaistun kansainvälisen tutkimuskomission raportin mukaan virolainen SS-legioona ja jotkin virolaisista poliisipataljoonista osallistuivat juutalaisten kokoamiseen ja teloittamiseen ainakin valkovenäläisessä Navahrudakin kaupungissa. He osallistuivat myös vartiotehtäviin vähintään neljässä puolalaisessa kaupungissa ja useilla leireillä Virossa ja muissa maissa. Myös jotkut Omakaitsen jäsenistä ovat saattaneet osallistua juutalaisten tuhoamiseen.


title: Naantalin helluntaiseurakunta

text: Naantalin helluntaiseurakunta on helluntaiherätyksen piiriin kuuluva naantalilainen seurakunta, joka syntyi vuonna 1986. Tätä ennen Naantalin helluntailaiset olivat kuuluneet Turun Helluntaiseurakuntaan.


title: Naantalin helluntaiseurakunta

text: Seurakunnan hengellisestä johdosta vastaa vanhimmisto ja aineellisista asioista vastaa rekisteröity yhdistys Naantalin helluntailähetys r.y. Seurakunta omistaa Helluntaitemppeli-nimisen rukoushuoneen sekä Lähetystorin Naantalissa.


title: Naantalin helluntaiseurakunta

text: Toimintamuotoihin kuuluvat jumalanpalvelukset, Sanan ja rukouksen illat, sekä lapsi- ja nuorisotyö. Seurakunta tekee lähetystyötä Thaimaassa yhteistyössä Laitilan, Uudenkaupungin ja Harjavallan helluntaiseurakuntien kanssa.


title: Naantalin helluntaiseurakunta

text: Seurakunta järjestää joka kesä "Olojuhlat"-nimisen hengellisen tapahtuman.


title: Isokaislakerttunen

text: Isokaislakerttunen ("Megalurus palustris") on Etelä- ja Kaakkois-Aasiassa elävä sirkkalintuihin kuuluva varpuslintu.


title: Isokaislakerttunen

text: Isokaislakerttunen on suurehko lintu, kooltaan noin 25 cm. Selän pohjaväri on vaaleanruskea. Selkää kuvioittavat leveät mustat pystyviirut. Siivet ovat väriltään hieman tummemman ruskeat. Pää on väriltään ruskea. Päässä on lisäksi heikot valkeat silmäkulmajuovat. Kurkku on väriltään valkea ja vatsa ruskea. Kummatkin sukupuolet ovat samannäköisiä. Nuoret yksilöt ovat väritykseltään hieman aikuisia lintuja kellertävämpiä.


title: Isokaislakerttunen

text: Isokaislakerttusta tavataan vyöhykkeeltä. joka ulottuu Intiasta Kiinaan. Laji elää pitkissä ruohikoissa, pensaikoissa ja vesien lähellä ruovikoissa.


title: Isokaislakerttunen

text: Isokaislakerttuset liikkuvat yleensä pareittain. Pesän laji rakentaa yleensä maanpinnan lähettyville. Ravinto koostuu pääasiassa selkärangattomista.


title: Hirven syylätauti

text: Hirven syylätauti eli papillomatoosi-fibromatoosi on Suomessakin ajoittain esiintyvä virusperäinen hirven kasvaintauti. Se näkyy iholla tai muuallakin elimistössä nesteen täyttäminä syylämäisinä muodostumina. Kyseinen sairaus ei tartu muihin eläimiin, vaikka virus geneettisesti muistuttaakin muun muassa metsäkauriin papilloomavirusta. Se ei ole kovin yleinen, mutta toisinaan sitä kerrotaan tavatun metsästetyissä tai kolariyksilöissä. Syylätautista hirveä ei tavallisesti suositella ravinnoksi, mutta lieväoireisen hyväkuntoisen yksilön lihoja voi käyttää, koska tauti on pääasiallisesti nahassa, joka kannattaa hävittää.


title: Alajõe (kunta)

text: Alajõen kunta () oli kunta Virossa, Itä-Virumaassa. Vuoden 2017 kuntauudistuksessa Alajõen, Iisakun, Illukan, Mäetagusen ja Tudulinnan kunnat yhdistyivät Alutagusen kunnaksi.


title: Alajõe (kunta)

text: Kunnan väkiluku oli vuoden 2016 alussa 610. Kunnan pinta-ala oli 109,61 km².


title: Alajõe (kunta)

text: Alajõe - Karjamaa - Katase - Remniku - Smolnitsa - Uusküla - Vasknarva


title: Alajõe (kunta)

text: Vuoden 2011 väestönlaskennan mukaan Alajõen kunnassa oli 320 asukasta, joista 51 (15,9 %) oli virolaisia, 237 (74,1 %) venäläisiä ja 27 (8,4 %) muita kansallisuuksia.


title: Alajõe

text: Alajõe sijaitsee Itä-Virumaassa, Virossa. Se on Alutagusen kunnan kylä. Alajõe oli aikoinaan Alajõen kunnan suurin kylä, kun siellä oli 196 asukasta. Kylä on Peipsijärven rannalla lähellä Alajõgia.


title: Apollodoros Puutarhantyranni

text: Apollodoros (n. 100 eaa.) oli antiikin kreikkalainen epikurolaiseen koulukuntaan kuulunut filosofi ja epikurolaisen koulun johtaja Ateenassa.


title: Apollodoros Puutarhantyranni

text: Diogenes Laertioksen mukaan Apollodoroksen lisänimi oli "Puutarhantyranni" (, "Kēpotyrannos"), koska hän johti Epikuroksen Puutarha-nimellä tunnettua koulua tyrannin ottein. Apollodoros oli Zenon Sidonlaisen opettaja. Zenonista tuli hänen seuraajansa koulun johdossa.


title: Apollodoros Puutarhantyranni

text: Apollodoroksen kerrotaan kirjoittaneen noin 400 kirjaa, mutta ne ovat kaikki kadonneet. Ainoastaan kaksi teoksista mainitaan nimeltä. Toisen nimi oli "Epikuroksen elämä". Toisen nimi oli "Oppien kokoelma", jossa hän väitti, että Epikuros oli kirjoittanut enemmän omaperäisiä teoksia kuin stoalainen Khrysippos, koska vaikka Khrysippos olikin kirjoittanut 700 kirjaa, ne olivat täynnä lainauksia muiden kirjoittamista teoksista.


title: Apollodoros

text: Apollodoros () oli seuraavien antiikin kreikkalaisten henkilöiden nimi:


title: Kaarlo Koskimies (suomentaja)

text: Kaarlo Koskimies (sukunimi vuoteen 1906 Forsman; 27. joulukuuta 1851 Pihlajavesi – 1. elokuuta 1918 Sääksmäki) oli suomalainen lyseon lehtori ja suomentaja.


title: Kaarlo Koskimies (suomentaja)

text: Koskimiehen vanhemmat olivat kirkkoherra Oskar Wilhelm Forsman ja tämän 2. vaimo Maria Gustava Ahlholm. Hänen sisaruksiaan olivat lehtori Hildur Koskimies, musiikin lehtori Iivari Koskimies, kielen- ja kirjallisuudentutkija A. V. Koskimies ja piispa Juho Koskimies. Koskimies pääsi ylioppilaaksi 1870 ja valmistui filosofian kandidaatiksi 1875 ja lisensiaatiksi 1883. Hän toimi latinan ja kreikan kielen lehtorina Hämeenlinnan lyseossa 1887–1918. Hänet tunnettiin ennen kaikkea antiikin kirjallisuuden suomentajana. Veljensä A.V. Koskimiehen (Forsmanin) kanssa hän silti toimitti myös kolmannen painoksen Frans Ferdinand Ahlmanin ruotsalais-suomalaisesta sanakirjasta.


title: Kaarlo Koskimies (suomentaja)

text: Koskimies oli naimisissa vuodesta 1881 Verna Limónin (k. 1945) kanssa. Heidän poikansa oli viulutaiteilija Eero Koskimies ja tämän poika pianisti Pentti Koskimies. Toinen Kaarlo Koskimiehen poika oli lehtori ja suomentaja Aarno Rafael Koskimies.


title: Lakitekniikka

text: Lakitekniikka tarkoittaa menetelmiä ja menettelytapoja, joiden avulla lain sisältö ja perustelut saadaan lakiehdotuksen muotoon. Laajasti ymmärrettynä lakitekniikkaan sisältyy myös lainvalmistelussa käytettävä suunnittelu. Koska lainsäädäntö on tärkeä yhteiskunnan ohjailukeino, edellytetään sen valmistelijoilta laajempaa ymmärrystä kuin pelkkään lain tekniseen toteuttamiseen tarvitaan. Lainvalmistelussa pitää tutkia olemassa oleva lainsäädäntö kotimaassa ja ulkomailla, asettaa tavoitteet ja tutkia käytettävissä olevat toteuttamiskeinot sekä arvioida uuden lain vaikutukset ja siitä koituvat kulut. Suppeassa merkityksessä lakitekniikka tarkoittaa vain säädösten laadinnassa käytettyä tekniikkaa, "pykälänikkarointia".


title: Lakitekniikka

text: Lakeja laadittaessa pitää ottaa huomioon myös maata velvoittavat valtiosopimukset ja Euroopan unionin säädökset. Pitää tietää myös esimerkiksi se, ettei asetuksella saa muuttaa lakia. Sekin tulee ottaa huomioon, että lakia kumottaessa kumoutuvat myös lain nojalla annetut asetukset ilman, että siitä erikseen säädetään. Lait kirjoitetaan tiettyä vakiorakennetta noudattaen. Lailla on asiaan kuuluva nimike, lain alussa sitä kuvaava johtolause, yksi tai useampi lainkohta sekä voimaantulosäännös. Lakitekniikassa on tärkeää myös huolellisuus ja tarkkuus. Toisiin säädöksiin viitattaessa niistä käytetään virallista nimeä ja on viitattava juuri tarkoitettuun lainkohtaan.


title: Hämes-Havunen

text: Hämes-Havunen on yksi Kauhajoen vanhimmista taloista, ja se oli pitkään myös yksi Kauhajoen varakkaimmista taloista. Havusten hallintaan talo tuli vuonna 1627, kun Tyni Hannunpoika saapui Kauhajoelle Hauholta. Sitä ennen taloa olivat asuttaneet Satakunnasta Kauhajoen suuntaan eräretkiä tehneet tahot. Nykyisten talojen rakentaminen alkoi 1800-luvun alkupuolella. Esimerkiksi päärakennuksen rakentaminen aloitettiin vuonna 1827. Kaikkiaan noin 20 rakennetusta talosta suurin osa on tähän päivään mennessä ehditty purkaa tai tuhoutunut. Hämes-Havusen rakennukset ovat olleet Havusen suvun hallinnassa 1960-luvulle saakka, minkä jälkeen ne olivat asumattomina vuoteen 1974 saakka, jolloin Kauhajoen kunta osti tilan.


title: Hämes-Havunen

text: Hämes-Havusen rakennukset entistettiin vuosina 1977–1982, ja tila on ollut avoinna yleisölle museona, joskin nykyisin vain tilauksesta. Nykyään Hämes-Havusessa järjestetään erilaisia tapahtumia ja juhlia esimerkiksi erilaisten järjestöjen ja yhteisöjen tarpeisiin. Hämes-Havusessa järjestetään vuosittain myös Ruokamessut.


title: Biosemiotiikka

text: Biosemiotiikka on tiede, semiotiikan haara, joka tutkii semioottisia prosesseja ja organismien elämää suhteessa niiden ympäristöön, Umweltiin. Nykyisen biosemiotiikan mukaan kaikki elävät organismit muodostavat eräänlaisen merkkiprosessin eli semioosin.


title: Biosemiotiikka

text: Sen klassikko on virolais-saksalaisen biologin Jakob von Uexküllin teos "Bedeutungslehre" (, 1940).


title: Invincible-luokka (taisteluristeilijä)

text: Invincible-luokan taisteluristeilijät, jotka rakennettiin Britannian Kuninkaalliselle laivastolle 1908, olivat maailman kolme ensimmäistä taisteluristeilijää. Alusten suunnittelu perustui amiraali Sir John Fisherin ajatuksiin aluksista, joilla on vasta valmistuneen taistelulaiva HMS Dreadnoughtin 12 tuuman pääaseet ja Minotaur-luokan panssariristeilijän 6 tuuman panssarointi ja ennen kuulumaton 25 solmun nopeus. Tällainen yhdistelmä katsottiin merialueiden valvontaan parhaiten sopivaksi.


title: Invincible-luokka (taisteluristeilijä)

text: Kolmen aluksen lopulliset suunnitelmat saatiin valmiiksi vuoden 1906 alussa. Alusten aseistuksena tuli olemaan kahdeksan 12 tuuman tykkiä sijoitettuna neljään kahden tykin torniin. Torneista yksi sijoitettiin keulaan ja toinen perään ja loput kaksi aluksen keskelle kumpaankin laitaan. Tykit olivat samoja, joita asennettiin taistelulaivoihin.


title: Invincible-luokka (taisteluristeilijä)

text: Alusten panssarointia jouduttiin keventämään halutun nopeuden saavuttamiseksi. Panssarivyö oli keskilaivassa 6 tuumaa oheten neljään keulaan ja perään mentäessä. Kansipanssari oli joissakin kohdissa ainoastaan 3/4 tuumaa. Amiraali Fisherin mielestä alusten nopeudessa oli niiden paras suoja.


title: Invincible-luokka (taisteluristeilijä)

text: Alusten nopeus oli määrätty 25 solmuun, mutta valmistuttuaan alukset kykenivät 28 solmun nopeuteen.


title: Leontion (filosofi)

text: Leontion () (n. 300 eaa.) oli antiikin kreikkalainen epikurolaiseen koulukuntaan kuulunut naispuolinen filosofi. Hän oli Epikuroksen oppilaita ja Metrodoros Lampsakoslaisen elämänkumppani.


title: Leontion (filosofi)

text: Leontionista tiedetään vain vähän. Hänen sanottiin olleen hetaira, mutta kyse voi olla epikurolaisia vastaan suunnatusta panettelusta. Toisaalta hetairat nauttivat vapauksista, jotka olivat kiellettyjä muilta tuon ajan kreikkalaisilta naisilta ajan miesvaltaisessa yhteiskunnassa. Epikuroksen koulu oli kuitenkin muutenkin poikkeuksellinen siinä, että se hyväksyi oppilaikseen naisia ja jopa orjia (vaikkakin jo sata vuotta aiemmin Platonin Akatemiasta tunnetaan kaksi naisoppilasta, Lastheneia Mantineialainen sekä Aksiothea Fleiuslainen). Epikuroksen kouluun kuuluneista naisista tunnetaan Leontionin ohella Themista Lampsakoslainen.


title: Leontion (filosofi)

text: Diogenes Laertios vaikuttaa säilyttäneen katkelman kirjeestä, jonka Epikuros ilmeisesti kirjoitti Leontionille. Siinä opettaja ylistää oppilastaan tämän hyvistä argumenteista tiettyjä filosofisia näkemyksiä (joita ei kuitenkaan mainita) vastaan. Pliniuksen mukaan Aristeides Thebalainen maalasi Leontionista maalauksen nimeltä "Leontion ajattelemassa Epikurosta".


title: Leontion (filosofi)

text:
Cicero kertoo Leontionin julkaisseen argumentteja tunnettua peripateetikkofilosofi Theofrastosta vastaan hyvällä Attikan murteella. Myös Plinius ihmetteli, kuinka nainen voi kirjoittaa Theofrastosta vastaan.
Giovanni Boccaccio pohdiskeli 1300-luvulla, oliko Leontion filosofiaa vahvempi vai filosofia Leontionia heikompi, koska Leontion kykeni ”vetämään filosofian alas omalle tasolleen”.


title: Indefatigable-luokka (taisteluristeilijä)

text: Indefatigable-luokan taisteluristeilijät olivat Britannian Kuninkaallisessa laivastossa sekä Australian laivastossa ensimmäisessä maailmansodassa palvelleita taisteluristeilijöitä. Luokka oli toinen valmistunut taisteluristeilijäluokka Kuninkaallisessa laivastossa ja sen muodosti kolme alusta, vaikka alun perin siihen kuului ainoastaan yksi. Luokan lukumäärää kasvatettiin, kun Australia ja Uusi-Seelanti päättivät osallistua alusten rahoitukseen.


text: Lukuisa joukko erilaisia raskaita risteilijöitä oli suunniteltu vuoden 1906 laivastosuunnitelmassa. Näitä oli muun muassa X4 22 500 tonnin alukset, joissa olisi 11 tuuman panssarointi ja nopeus 25 solmua. Lopulta laivastosuunnitelma käsitti ainoastaan kolme Dreadnought-tyyppistä alusta. Vuosien 1907-1908 laivastosuunnitelmaan kirjatut suunnitelmat käsittivät 18 100-21 400 tonnin aluksia, mutta taistelulaivat saivat noinakin vuosina päähuomion ja taisteluristeilijöitä ei tilattu.


text: Indefatigable-luokka tilattiin vuosien 1908-1909 laivastosuunnitelman pohjalta ja alusluokan suunnittelutyö aloitettiin maaliskuussa 1908 ja lopulliset piirustukset hyväksyttiin marraskuussa. Luokka oli lopulta lähinnä parannettu Invincible-luokka, missä kokoa kasvatettiin, suojaa parannettiin sekä muutettiin pääaseistuksen sijaintia. Aluksen toimintasädettä parannettiin.


text: Kaikkien 12 tuuman tykkitornien täyslaidallisen mahdollistamiseksi aluksen pituutta lisättiin. Alukset olivat kuitenkin 1 000 tonnia kevyempiä kuin saman suunnittelukauden aikana tilattu taistelulaiva "HMS Neptune".


text: Alusten kyljissä oli 102-152 millimetrin panssarivyö ja sen kansi oli 38-64 millimetriä paksu. Alusten tykkiasemat sekä tornit oli suojattu 178 millimetrin panssareilla. Sen tulenjohtotornin suojana oli 102-254 millimetriä terästä. Aluksen sisäiset vedenpitävät seinämät olivat 64 millimetriä.


title: S/S Österbotten

text: S/S Österbotten oli suomalainen Tornion ja Pietarin välillä liikennöinyt siipiratashöyrylaiva, joka syttyi tuleen 20. elokuuta 1874 Kolmikunnan lähellä Reposaaren pohjoispuolella. Onnettomuudessa kuoli 18 henkilöä (toisen lähteen mukaan 17).


title: S/S Österbotten

text: Alus oli rakennettu vuonna 1857 J. W. Dudgeonin konepajassa Lontoossa, ja sen omisti alkuaan turkulainen Österbottniska Ångfartygs Aktiebolag -varustamo. Laivan mitat olivat 180 x 24 x 9 jalkaa ja vetoisuus 143,5 lästiä, ja se saattoi ottaa 140 matkustajaa, joista 40 sisätiloihin. Laivan höyrykoneen teho oli 100 hevosvoimaa.


title: S/S Österbotten

text: "Österbotten" liikennöi vuodesta 1857 Oulusta ja Pohjanlahden rannikkokaupungeista Pietariin. Myöhemmin reittiä pidennettiin vielä Tornioon saakka, ja alus teki 5–6 matkaa vuodessa avoveden aikana. Ennen vuoden 1874 onnettomuutta se ehti ajaa karille vuonna 1865 Vaasan lähellä ja törmätä venäläiseen tykkiveneeseen vuonna 1870 Suomenlinnan lähellä, mutta näissä turmissa ei menetetty ihmishenkiä.


title: S/S Österbotten

text: Alus lähti Reposaaren satamasta kohti Pohjanlahtea mukanaan 35 matkustajaa ja runsaasti erilaista rahtitavaraa, jota oli lastattu myös laivan kannelle. Kansilastin joukossa oli myös tulenarkaa tavaraa, kuten tulitikkuja ja tappura- eli tilkepaaleja. Kansilasti syttyikin matkalla tuleen erään kannella tupakoineen matkustajan varomattoman tulenkäsittelyn vuoksi. Laivan perämies ei saanut alusta ohjatuksi kohti rantaa, vaan se alkoi ajelehtia palavana avomeren suuntaan. Laivan ankkuri saatiin kuitenkin laskettua, ja myös pelastusvene laskettiin vesille. Vene kuitenkin kaatui paniikin valtaan joutuneiden matkustajien rynnättyä siihen, jolloin ihmisiä jäi veden varaan.


title: S/S Österbotten

text: Lähistöllä oli Rosenlewin hinaaja "Azalea", joka oli parhaillaan hinaamassa purjealusta avomerelle. Apuun tulleet hinaaja "Azalea" ja Porin satamasta tullut höyryhinaaja "Salama" onnistuivatkin pelastamaan vedestä ja palavasta laivasta useita henkilöitä, mutta 18 henkilöä joko kuoli palossa tai hukkui veteen. Matkustajien joukossa oli myös seitsemän italialaista posetiivaria, jotka onnistuivat pelastumaan apinoineen mutta menettivät posetiivinsa.


title: S/S Österbotten

text: Aluksen lasti, johon kuului muun muassa kahvia, kankaita, sikareita, savukkeita ja kirjoja, tuhoutui täysin tulipalossa. Palo saatiin lopulta sammutettua vasta Reposaaren satamassa, jonne alus oli saatu hinattua.


title: S/S Österbotten

text: Hylky myytiin huutokaupalla porilaisen merikapteeni C. V. Nordbergin Satakunta Ångbåts Ab -yhtiölle, ja uusi omistaja korjautti siitä "Kumo"-nimisen potkurilaivan. Alus palasi entiselle reitilleen elokuussa 1875, ja se liikennöi vuoteen 1878 Pietarin ja Pohjanlahden välillä. Satakunta Ångbåts Ab teki konkurssin vuonna 1878 vähäisten matkustajamäärien vuoksi, ja "Kumo" myytiin huutokaupassa Pietariin. Vuodesta 1878 se liikennöi sitten Pietarista Nevaa pitkin Laatokalle. Viimeksi "Kumo" myytiin armenialaiselle kauppayhtiölle, ja se kuljetti puutavaraa Kaspianmerellä. "Kumo" ajoi karille Derpentin lähellä ja upposi vuonna 1884.


title: Heide Rühle

text: Heide Rühle (s. 5. marraskuuta 1948 Heilbronn, Saksa) on saksalainen poliitikko. Hän on ollut Euroopan parlamentissa Saksan vihreiden (Liittouma 90/Vihreät) edustajana vuodesta 1999. Hän on jäsenenä Sisämarkkina- ja kuluttajansuojavaliokunnassa ja Talous- ja raha-asioiden valiokunnassa.


title: Heide Rühle

text: Rühle on opiskellut psykologiaa Tübingenissä. Hän on toiminut Vihreiden ja Liittouma 90/Vihreät -puolueen puoluehallituksen poliittisena sihteerinä 1991–1998.


title: Alesha Dixon

text: Alesha Anjanette Dixon (s. 7. lokakuuta 1978 Welwyn Garden City) on brittiläinen laulaja, sanoittaja, malli sekä televisioesiintyjä. Hänen musiikkityyliinsä kuuluvat pop, r&b ja jazz.


title: Alesha Dixon

text: Alesha Dixonin kappale ”The Boy Does Nothing” nousi kotimaansa singlelistalla viidenneksi. Se pärjäsi myös Suomen singlelistoilla menestyksekkäästi vuoden 2008 loppupuolella.


title: Alesha Dixon

text: Mis-Teeq-bändissä julkisuuteen noussut Dixon on voittanut vuonna 2007 Tanssii tähtien kanssa -ohjelman britannialaisen version Matt Di Angelon parina. Alesha Dixon kävi Suomessa 21. helmikuuta 2009 Huuma-ohjelmassa esittämässä hittinsä The Boy Does Nothing.


title: Alesha Dixon

text: Dixon toimii tuomarina Britain's Got Talent-ohjelmassa vuodesta 2012 lähtien. Vuonna 2015 Dixon julkaisi singlen ”The Way We Are”.


title: Helga Trüpel

text: Helga Trüpel (s. 21. heinäkuuta 1958 Moers, Länsi-Saksa) on saksalainen poliitikko. Hän on Liittouma 90/Vihreät -puolueen edustajana Euroopan parlamentissa. Hän on kulttuuri- ja koulutusvaliokunnan varapuheenjohtaja ja budjettivaliokunnan jäsen. Europarlamentissa hän kuuluu Vihreät / Euroopan vapaa allianssi -ryhmään.


title: Helga Trüpel

text: Trüpel toimi Bremenin osavaltion kulttuurista ja ulkomaalaisten kotouttamisesta vastaavana senaatin jäsenenä 1991–1995 ja Bremenin maapäivien varapuhemiehenä 2003–2004.


title: Helga Trüpel

text: Hän on valmistunut filosofian tohtoriksi Bremenin yliopistosta 1988.


title: S/S Urania

text: Suomen Höyrylaiva Osakeyhtiöllä oli kaksi S/S Urania -nimistä matkustaja-alusta, jotka molemmat menettettiin niiden upottua.


title: S/S Urania

text: Tämä matkustajahöyrylaiva liikennöi vuodesta 1891 pääasiassa Suomi – Kööpenhamina – Hull-linjalla, ja se upposi 3. helmikuuta 1913 Kattegatissa Kullenin luoteispuolella törmättyään sumussa yhteen norjalaisen S/S "Fancy -"laivan kanssa. "Urania" oli tällöin matkalla Hullista kohti Kööpenhaminaa. "Uranian" matkustajat ja miehistö saatiin pelastettua pahoja vaurioita saaneeseen S/S "Fancyyn", joka vei heidät Tanskan Elsinoreen.


title: S/S Urania

text: "Urania" oli rakennettu vuonna 1891 Wigham Richardson & Co:n telakalla Newcastlessa. Laivan pituus oli 68,6 metriä, leveys 10,11 metriä, nopeus 12 solmua ja vetoisuus 1 136 bruttorekisteritonnia. Kolmisylinterisen trippelihöyrykoneen teho oli 1 600 hevosvoimaa. Laivassa oli 22 I luokan, 34 II luokan ja 186 III luokan matkustajapaikkaa.


title: S/S Urania

text: Tämä alus ostettiin Kattegatissa uponneen S/S "Uranian" tilalle. Se kunnostettiin Earle's Shipbuilding & Engineering Co. Ltd:n telakalla Hullissa ja asetettiin liikenteeseen joulukuussa 1913 Suomi – Kööpenhamina – Hull-linjalle. Ensimmäisen maailmansodan puhjettua laiva jäi Hullin satamaan, ja se vuokrattiin vuonna 1915 Venäjän laivaston käyttöön. S/S "Urania" törmäsi miinaan ja upposi Kuolan niemimaan pohjoisrannikolla lähellä Kap Gorodetskiä 12. heinäkuuta 1915. Laiva oli tällöin matkalla Liverpoolista Arkangeliin. Alus upposi minuutissa, mutta miehistö onnistui pelastautumaan.


title: S/S Urania

text: Uudempi S/S "Urania" oli rakennettu vuonna 1897 Sunderland Shipbuilding Co.:n telakalla Sunderlandissa. Se liikennöi ennen Suomeen ostoa S/S "Russie -"nimisenä Marseillessa toimineen Societé Generale des Transports Maritimes à Vapeur -varustamon omistuksessa.


title: AU Microscopii

text: AU Microscopii (AU MIc) on punainen kääpiö noin 32 valovuoden päässä Maasta. Tähdeltä on löydetty pölykiekko, joka vastaa Aurinkokunnan Kuiperin vyöhykettä. AU Microscopiin ikä on vain noin 12 miljoonaa vuotta, eli se on tähdeksi nuori. Tähden valovoima on 0,029 aurinkoa, mutta sen säteilyntuotto on, mukaan lukien infrapuna, noin 0,1 Aurinkoa.


title: AU Microscopii

text: Tähden ikä on 8–20 miljoonaa vuotta, keskimääräinen arvio on 12 miljoonaa vuotta. Tähti on BY Draconis -muuttuja ja nopea pyörijä. AU Microscopii on flare-tähti, eli se leimahtelee.


title: AU Microscopii

text: AU Microscopiin pölykiekko ulottuu ainakin 35:stä yli 100 AU:n päähän. Kiekossa on harva tai tyhjä alue noin 1–17 AU:n sisäpuolella. Optisella alueella ei pölyä näy 12 AU:n sisällä ja IR-alueesta pöly puuttuu 17 AU:n sisältä. Aukon koko riippuu käytetystä mittausaallonpituudesta.


title: Marcel Rodman

text: Marcel Rodman (s. 25. syyskuuta 1981 Rodine, Jugoslavia) on slovenialainen jääkiekkoilija. Rodman on pelipaikaltaan hyökkääjä. Aiemmin hän on pelannut muun muassa OHL- ja DEL-liigoissa sekä Itävallan pääsarjassa. Boston Bruins varasi Rodmanin yhdeksännellä varauskierroksella numerolla 282. Kaudeksi 2012–2013 hän siirtyi Saksan kakkossarjan SC Bietigheimiin.


title: Marcel Rodman

text: Rodman on pelannut myös Slovenian maajoukkueessa. Myös Rodmanin veli David Rodman on jääkiekkoilija.


title: X (DVD)

text: X on Nicolen musiikki-DVD, joka julkaistiin vuonna 2009. Sen pääpainona on yhtyeen 10-vuotisen uran juhlakeikkataltiointi, joka kuvattiin Seinäjoen Rytmikorjaamolla syksyllä 2007.


title: X (DVD)

text: DVD debytoi suomen virallisem DVD-listan ensimmäisellä sijalla.


title: Palopituuskoneisto

text: Palopituuskoneisto on etupäässä ilmatorjuntatykeissä käytetty ajoituslaitteisto.


title: Palopituuskoneisto

text: Palopituuskoneisto on kellopohjainen. Siihen liittyy valmiiksi laskettu taulukko, josta katsotaan haluttua ammuksen räjähdyskorkeutta vastaava ajoitus. Sen jälkeen ajoitus säädetään kojeistoon liittyvästä kellotaulusta ja tykki ladataan aikakranaatilla, jossa on oma kellotoiminen aikasytyttimensä. Kun tykki laukaistaan, aikasytytin käynnistyy ja räjäyttää kranaatin säädetyllä korkeudella.


title: Palopituuskoneisto

text: Menetelmä oli hyvin tehokas muun muassa Helsingin suurpommituksia torjuttaessa alkuvuodesta 1944. Sittemmin palopituuskoneistot syrjäytyivät vähin erin tutkasytyttimien kehittyessä.


title: Palopituuskoneisto

text: Aikasytytintä käytetään nykyisin vain valokranaateissa.


title: Opsonisaatio

text: Opsonisaatio on prosessi, jossa elimistöön päässeen mikrobin tai muun vierasaineen pintaan tarttuu siihen erikoistunut vasta-ainemolekyyli eli opsoniini, jonka avulla syöjäsolut eli fagosyytit tunnistavat ja tuhoavat ne.


title: Opsonisaatio

text: Vasta-aineet vaikuttavat monin tavoin elimistön immuunipuolustuksessa. Ne voivat auttaa fagosytoosia tarttumalla bakteerin pintaan eli opsonisoimalla bakteerin. Bakteeri, jolla on pinnassaan fagosytoosia estävä kapselirakenne, joutuu fagosytoitavaksi, kun kapselivasta-aineet opsonisoivat sen. Opsonisaatio on siis tärkeä fagosytoivien solujen toimintaa tehostava mekanismi ja samalla tärkeä vasta-aineiden toimintamekanismi.


title: Eräjärven vaakuna

text: Eräjärven kunnanvaakuna on saanut aiheensa kunnan nimestä. Eräjärven nimi viittaa muinaisiin eränkävijöihin, ja vaakunassa esiintyvä puiset ongenkoukut olivat näiden kalastuksessa käyttämiä alkukantaisia työkaluja.


title: Eräjärven vaakuna

text: Vaakunan on suunnitellut Gustaf von Numers, ja se vahvistettiin käyttöön 10. huhtikuuta 1962. Vaakunan selitys on ”punaisessa kentässä kolme hopeista, puusta tehtyä ongenkoukkua vieretysten”. Vaakuna muuttui epäviralliseksi kotiseutuvaakunaksi vuonna 1973 Eräjärven yhdistyttyä Oriveden kuntaan.


title: Kantojärvi

text: Kantojärvi on kylä Tornion kaupungissa. Se sijaitsee Torniosta Arpelaan menevän seututie 927:n varrella.


title: Kantojärvi

text: Kantojärven asutus sai alkunsa samoihin aikoihin kuin Arpelan asutus, omana kylänä Kantojärvi mainitaan 1845. Kylässä sijaitseva järvi kuivatettiin 1855 heinämaaksi niin, että paikalla oli parhaimmillaan 64:n ladon latomeri. Järvenpohjapellot muuttuivat hiljalleen kuitenkin märäksi turvemaaksi, eikä sitä voitu enää viljellä. Kyläläisten yhteisen ponnistuksen tuloksena Kantojärvi on 1900-luvun lopulla kunnostettu ja muutettu takaisin järveksi. Kunnostettu järvi on ylpeyden aihe kyläläisille, lisäksi se mahdollistaa monenlaista virkistys- ja harrastustoimintaa. Järvellä pidetään vuosittain pilkkikilpailut, joista saatava tuotto käytetään kylätoiminnan hyväksi.


title: Kantojärvi

text:
Kantojärven kyläyhdistyksen toiminta on aktiivista, toimitiloiksi hankittiin vanha kyläkoulu. Kantojärvellä
on yhteistä tanssilavatoimintaa Yliliakan kanssa. Kylä on hankkinut myös suurtelttoja vuokratakseen
niitä eri tilaisuuksiin. Karungin kanssa toteutetaan yhteistä vaellus-hiihtoreittiä, jonka on määrä
valmistua 2007. Kantojärvellä on kolme maatilaa ja yksi lammastila. Lisäksi kylällä on parturi. (2006)


title: Kantojärvi

text: Toukokuussa 2018 kuuluisa kyyttökasvattaja Ilmari Majuri osti vanhan maatilan kylältä. Majuri kasvattaa tilallaan itäsuomenkarjan lisäksi suomenhevosia, maatiaiskanoja sekä venäjänvinttikoiria. Hän hoitaa tilan työt perinteisin menetelmin pääasiallisesti hevosvetoisilla työkoneilla.


title: Kantojärvi

text:
Kantojärven tilastoalueella on 168 asukasta. Vuoteen 2004 verrattuna väestö lisääntyi kahdeksalla
hengellä. Vertailtaessa ikäryhmiä suurin ikäryhmä on 0-14-vuotiaat, mutta melkein yhtä paljon
on 35-44-vuotiaita. Suhteellisesti Kantojärvessä onkin enemmän tähän alle 45-vuotiaiden ryhmään
kuuluvia kuin Torniossa yleensä. Esimerkiksi viereisessä Arpelan kylässä 45 täyttäneiden ikäluokka
on mainittua nuorempaa ikäluokkaa huomattavasti suurempi. 25-34-vuotiaiden ryhmä on Kantojärvessäkin
pienin. (2005) Lapsiperheistä eniten on sellaisia, joilla on kaksi alle 18-vuotiasta lasta (9).
Kantojärvessä muita yrittäjiä kuin maatalousyrittäjiä on suhteellisen vähän (2,9 % työvoimasta), mutta
maatalousyrittäjiä suhteellisen paljon (11,8 %). 1950-, 1980- ja 1990-luvut olivat Kantojärvellä vilkasta
rakentamisen aikaa. Suurin osa nykyisin käytössä olevista pientaloista rakennettiin mainittuina vuosikymmeninä. (2004)


title: Jepuan vaakuna

text: Jepuan kunnanvaakuna on saanut aiheensa kunnan historiasta. Jepua on vanha hevospitäjä, ja vaakunan länget viittaavat alueen maatalouteen ennen sen koneistumisen aikaa.


title: Jepuan vaakuna

text: Vaakunan on suunnitellut Gustaf von Numers, ja se vahvistettiin käyttöön 28. joulukuuta 1965. Vaakunan selitys on ”punaisessa kentässä kultaiset länget”. Vaakuna muuttui epäviralliseksi kotiseutuvaakunaksi vuonna 1975 Jepuan liityttyä Uudenkaarlepyyn kaupunkiin.


title: Laukkamakkara

text: Laukkamakkara on makkaran näköinen suoleen tehty elintarvike, joka muistuttaa perunamakkaraa. Se sisältää ryynejä tai perunaa ja saattaa sisältää myös sianlihaa.


title: Laukkamakkara

text: Laukka tarkoittaa suolavettä (), jossa laukkamakkarat oli ennen tapana säilyttää. Nykyään laukkamakkara myydään tuoreena.


title: A. W. Liljenstrand

text: Axel Vilhelm Liljenstrand (3. helmikuuta 1821 Kangasala – 2. syyskuuta 1895 Kangasala) oli suomalainen professori, kanslianeuvos ja juristi.


title: A. W. Liljenstrand

text:
Liljenstrandin vanhemmat olivat Kangasalan kirkkoherra Abraham Liljestrand ja Gustafva Charlotta Gadelli. Hänen opiskelunsa sijoittui pitkälti Helsinkiin, jossa hän kirjoitti ylioppilaaksi vuonna 1836. Hän valmistui filosofian kandidaatiksi 1842, filosofian maisteriksi vuonna 1844, lakitieteen kandidaatiksi 1847 ja lisensiaatiksi (tohtoriksi) 1851, väitöskirjan aiheenaan "Om kanoniska rättens inflytande på Sveriges lagstiftning". Hänet nimitettiin talousoikeuden ja kansantaloustieteen dosentiksi 1847 ja mainitun alan professoriksi Helsingin yliopistossa, hänen julkaistuaan väitöskirjansa "Ekonomisk-juridisk afhandling om Finlands Strömresningsverk" (1856) ja "Om skifte af jord" (1857). Jo sitä ennen 1853 hän oli julkaissut väitöskirjan "Historik teckning af den i Finland tillämpade lagstiftningens grundsatser för näringarnes och det allmänna välståndets befrämjande". Hänen kaksi ensimmäistä väitöskirjaansa olivat tulleet hylätyiksi mutta ne olivat riittäneet dosentin paikkaan yliopistossa. Hän toimi myös muissa tehtävissä Helsingin yliopistossa, hän muun muassa hoiti kameraali- ja
hallintolainopin sekä valtio-oikeuden professuuria vuosina 1871–1872
sekä syyslukukaudella 1873. Hän oli myös oikeustieteellisen
tiedekunnan dekaani ja rahastontarkastaja vuodesta 1867 lähtien.


title: A. W. Liljenstrand

text: Liljenstrandille myönnettiin kanslianeuvoksen arvo 1871. Professorin virasta hän erosi 1877 ja ryhtyi maanviljelijäksi Kangasalla jatkaen aktiivisesti kirjoittamista. Liljenstrand toimi useissa valtion asettamissa komiteoissa, jotka laativat muun muassa uudet merilait ja metsälait, samoin kuin vuosien 1872 ja 1877 valtiopäivien eräiden valiokuntien sihteerinä. Uransa alkupuolella hän toimi vuonna 1849 senaatin talousosaston ylimääräisenä kamarikirjurina. Hän oli myös ahkera sanomalehtiin kirjoittaja, useimmin hänen kirjoituksiaan julkaistiin ruotsinkielisissä lehdissä kuten Helsingfors Dagblad, Nya Pressen ja Tammerfors Aftonblad.


title: A. W. Liljenstrand

text: Liljenstrand toimi myös oikeuslaitoksen palveluksessa varsinkin uransa alkupuolella. Hän auskultoi Turun hovioikeudessa, Maskun tuomiokunnassa, aloittaen vuonna 1847 ja sai varatuomarin arvonimen vuonna 1848. Hän toimi myös Satakunnan tuomiokunnan tuomarina vuosina 1852–1853. Hän toimi myös syyttäjänä Krimin sodan aikaisen Töölön jutun päädyttyä oikeuskäsittelyyn. Liljenstrand tunsi ilmeistä sympatiaa syytettyjä kohtaan ja halusi vaatia heille mahdollisimman pieniä rangaistuksia, mutta ei saanut tahtoaan läpi.


title: A. W. Liljenstrand

text: Liljenstrandin puoliso vuodesta 1857 oli Hilma Josefina Tallqvist (k. 1929).


title: A. W. Liljenstrand

text: Poliittisilta mielipiteiltään Liljenstrand edusti 1800-luvulle yleistä taloudellista liberalismia.


title: Savio Nsereko

text: Savio Nsereko (s. 27. heinäkuuta 1989 Kampala, Uganda) on ugandalaissyntyinen saksalaisjalkapalloilija, joka edustaa Valioliigassa lontoolaista West Hamia. Savio pelasi kaudella 2008-2009 italialaisessa Brescia Calciossa, josta hän hän siirtyi 9 miljoonan punnan kaupalla West Hamiin .


title: Lastheneia Mantineialainen

text: Lastheneia Mantineialainen (300-luvun alku eaa.) oli antiikin kreikkalainen filosofi. Hän oli yksi kahdesta Platonin nimeltä tunnetusta naispuolisesta oppilaasta Akatemiassa, Aksiothea Fleiuslaisen ohella.


title: Lastheneia Mantineialainen

text: Lastheneia oli kotoisin Mantineiasta, Arkadiasta Peloponnesoksen niemimaalta. Diogenes Laertios kertoo hänen opiskelleen Akatemiassa mieheksi pukeutuneena. Platonin kuoltua hän jatkoi opiskelua tämän seuraajan Speusippoksen oppilaana. Hänen kerrotaan olleen Speusippoksen rakastajatar. Iamblikhos kuitenkin kertoo Lastheneian olleen Pythagoraan oppilas.


title: Lastheneia Mantineialainen

text: Oksyrhynkhoksesta löydetty papyruskatkelma mainitsee naisen, joka opiskeli Platonin, Speusippoksen ja Menedemoksen oppilaana, ja joka oli ”nuorena ihastuttava ja täynnä teeskentelemätöntä suloutta”. Naisen nimi ei ole säilynyt, mutta kyseessä on todennäköisesti Lastheneia tai Aksiothea.


title: Varjottomat

text: Varjottomat on turkkilaisen kirjailijan Hasan Ali Toptaşin vuonna 2008 suomeksi ilmestynyt romaani. Alkuteos "Gölgesizler" ilmestyi 1995, ja se oli Toptaşin läpimurtoteos.


title: Varjottomat

text: Romaani on hyvin sadunomainen mutta realistisesti esitetty kertomus vuoristokylästä, josta kylänvanhin sanoo, että se "on kauempana Jumalasta ja valtiosta kuin yksikään toinen kylä". Tarinan keskeinen hahmo on musta hevonen, joka "juoksi kuin raivopää läähättäen ja hirnuen aivan uskomattomalla äänellä". Tarinassa turkkilaisessa maalaiskylästä katoaa asukkaita. Kylänvanhin yrittää selvittää katoamistapauksia. Yksi kuitenkin katoaa lähtemättä mihinkään, muuttumalla saavuttamattomaksi ja olemattomaksi. Tarinassa on aineksia itämaisesta satuperinteestä, ja sen avulla kirjoittaja luo surrealistisen maailman turkkilaiseen kylään. Absurdi tarina pysyy koossa tarinan taitavalla kuljettamisella, sanavalinnoilla ja siihen kudotuilla elämänviisauksilla., vaikka yltyy välillä painajaismaiseksi kauhutarinaksi. Jos lukija hyväksyy sen, että mikään ei ole niin varmaa kuin epävarma, tarina vie hänet mukanaan. Turkkilaisen kirjallisuuden keskeinen teema, kysymys ”Kuka minä olen, kuulunko itään vai länteen”, sisältyy myös "Varjottomiin".


title: Varjottomat

text:
Toptaşin heittäytymistä vaativan teoksen satumaailmaan eivät pääse sisään kaikki kriitikotkaan, vaan osa kokee, että teos "kohoaa ilmaan ja lopulta häviää raskaaseen, ahdistavaan unenomaisuuteensa"
Toptaşia on sokkeloissa tarinaa kuljettavana kirjoittajana verrattu Borgesiin ja Kafkaan. Hänen tekstiään ei saa pitää pelkkänä allegoriana vaan se sisältää paljon enemmän. Joku kriitikko kuitenkin nostaa teoksen yhteydessä esiin Turkin köyhyyden ja kansantalouden epätasainen jakautuneisuuden. Ansio ja kiitos kohdistuvat myös kirjan kääntäjälle Tuula Kojolle, joka kääntää suoraan turkista ilman välikieltä ja on ansioitunut myös Orhan Pamukin kääntäjänä.


title: Varjottomat

text: Teos on Turkissa saanut palkintoja, ja siitä on tekeillä elokuva. Sen suomennos on julkaistu EU:n kulttuuriohjelman tuella.


title: Miya Tachibana

text: Miya Tachibana (, s. 12. joulukuuta 1974 Ōtsu) on japanilainen taitouimari, maailmanmestari ja viisinkertainen olympiamitalisti. Olympiamitaleista kaksi on tullut pariuinnista ja kolme joukkueohjelmasta. Parikilpailussa Tachibanan parina on uinut Miho Takeda. Tachibana ja Takeda voittivat parikilpailun MM-kultaa Fukuokan kotikisoissa 2001. Tachibana on myös nelinkertainen Aasian kisojen kultamitalisti: vuosien 1998 ja 2002 kisoissa hän voitti sekä yksilö- että parikilpailun.


title: Miya Tachibana

text: Tachibana aloitti taitouinnin harrastamisen alakoulun neljännellä luokalla. Kesällä 2008 hän toimi Yhdysvaltain parhaimpiin kuuluvan Santa Clara Aquamaids -taitouintiryhmän valmentajana Santa Clarassa, Kaliforniassa.


title: Gagarin Cup

text: Gagarin Cup () on palkintopokaali, joka annetaan KHL-jääkiekkoliigan voittaneelle joukkueelle. Palkinto jaettiin ensi kerran kauden 2008–2009 pudotuspelien päätteeksi. Palkinto on saanut nimensä venäläisen kosmonautin Juri Gagarinin mukaan. Gagarin oli ensimmäinen ihminen avaruudessa. Palkinnon nimeämiseen Gagarin Cupiksi on oletettavasti vaikuttanut se, että avauskauden viimeinen mahdollinen finaaliottelu olisi pelattu 12. huhtikuuta, joka on myös Gagarinin avaruuslennon vuosipäivä.


title: Gagarin Cup

text: Igor Larionov esitteli Gagarin Cupin ensi kertaa julkisuudessa yhteydessä 10. tammikuuta 2009.


title: Gagarin Cup

text: KHL:n komissaarin Aleksandr Medvedevin mukaan Cup nimettiin Gagarinin mukaan, koska venäläiset yhdistävät Gagarinin nimen erityiseen saavutukseen ja mies itse on kuvattu kansakunnan symbolina. Liigan perustajien mielestä Gagarinin läpimurto avaruuslentona toimii metaforana tavoitteelle, jossa KHL suorittaa läpimurron jääkiekossa.


title: Gagarin Cup

text: Toinen vahva nimiehdokas palkinnolle oli neuvostoliittolaisen jääkiekkolegendan Anatoli Tarasovin nimi. Tarasovia pidetään "neuvostoliittolaisen jääkiekon isänä", jonka saavutukset ovat poikkeukselliset ja kiistattomat. Myöhemmin päätettiin, että yksi KHL-liigan neljästä divisioonasta nimetään hänen mukaansa.


title: Gagarin Cup

text:
Неофициальный сайт Кубок Гагарина
KHL on the world map


title: Miho Takeda

text: Miho Takeda (, s. 13. syyskuuta 1976 Kioto) on japanilainen taitouimari, maailmanmestari ja viisinkertainen olympiamitalisti. Olympiamitaleista kaksi on tullut pariuinnista ja kolme joukkueohjelmasta. Pariuinnissa Takedan parina on uinut Miya Tachibana. Aasian kisoista Takeda on voittanut kaksi kultamitalia pariuinnista. Maailmanmestaruuden Takeda ja Tachibana voittivat Fukuokan kotikisoista 2001.


title: .es

text: .es on Espanjan Internet-maakoodi verkkotunnuksia varten. Sitä hallinnoi Network Information Center of Spain.


title: .es

text: On olemassa myös joukko toisen tason tunnuksia:


title: .es

text: Marraskuuhun 2005 asti .es-tunnuksen rekisteröinti oli kallista ja hankalaa verrattuna muihin ccTLD:iin. Toisen tason nimen piti olla joko Espanjassa voimassa oleva tavaramerkki, yrityksen tai yhdistyksen tarkka nimi tai ainakin yksityishenkilön sukunimi. Yleiset nimet ja paikannimet eivät olleet kelvollisia. Nimen tuli olla myös vähintään kolme merkkiä, tosin oli joitakin poikkeuksia, kuten hp.es(Hewlett-Packard Espanja) ja pp.es(Kansanpuolue). Vaihtoehtoisesti monet espanjalaiset yhdistykset käyttivät tunnusta .com, .org tai .net.


title: .es

text: Vaikka .es on Espanjassa hyvin suosittu, sitä on käytetty tunnusten hakkeroimiseen, kuten geociti.es, nettisivu peilaten Geocities, beach.es myyden rantalomia ja yksityissivusto thejones.es.


title: Pomponius Bassus

text: Tiberius tai Flavius Pomponius Bassus (200-luku) oli roomalainen senaattori 200-luvulla. Hän oli kotoisin arvostetusta senaattorisuvusta ja oli yksi senaatin vanhimpia ja arvostetuimpia jäseniä 260 ja 270-luvulla. Bassus toimi konsulina vuonna 259 yhdessä Nummius Aemilianus Dexterin kanssa ja samoihin aikoihin hän saattoi olla African provinssin prokonsuli. Myöhemmin hän toimi useissa korkeissa viroissa, muun muassa "comes Augustina".


title: Pomponius Bassus

text: Keisari Claudius Gothicuksen aikana Bassus nimitettiin Italian Correctoriksi ("corrector totius Italiae"). Claudius nimitti hänet myös senaatin johtoon ("princeps senatus"). Jossakin vaiheessa hän kuului myös "pontifices"-pappiskollegioon. Vuonna 271 Bassus oli toisen kerran konsulina yhdessä Aurelianuksen kanssa. Samoihin aikoihin hänet nimitettiin myös Rooman kaupunginprefektiksi ("praefectus urbi"), missä hän ei kuitenkaan toiminut täyttä kautta. Bassuksen vaimo oli eräs Pomponia Cratidia.


title: Aksiothea Fleiuslainen

text: Aksiothea Fleiuslainen (300-luvun alku eaa.) oli antiikin kreikkalainen filosofi. Hän oli yksi kahdesta Platonin nimeltä tunnetusta naispuolisesta oppilaasta Akatemiassa, Lastheneia Mantineialaisen ohella.


title: Aksiothea Fleiuslainen

text: Aksiothea oli kotoisin Fleiuksesta, Peloponnesoksella sijainneesta kaupungista joka oli Spartan vallan alla. Themistios kertoo Aksiothean lukeneen Platonin "Valtion" ja matkustaneen sen jälkeen Ateenaan tämän oppilaaksi. Diogenes Laertios kertoo hänen opiskelleen Akatemiassa mieheksi pukeutuneena. Platonin kuoltua Aksiothea jatkoi tämän seuraajan Speusippoksen oppilaana.


title: Aksiothea Fleiuslainen

text: Oksyrhynkhoksesta löydetty papyruskatkelma mainitsee naisen, joka opiskeli Platonin, Speusippoksen ja Menedemoksen oppilaana, ja joka oli ”nuorena ihastuttava ja täynnä teeskentelemätöntä suloutta”. Naisen nimi ei ole säilynyt, mutta kyseessä on todennäköisesti Aksiothea tai Lastheneia.


title: HD 107146

text: HD 107146 on 88 valovuoden päässä sijaitseva tähti, jolla on pölykiekko.


title: Flavius Antiochianus

text: Flavius Antiochianus (200-luku) oli roomalainen poliitikko. Keisari Claudius Gothicus nimitti hänet Rooman kaupunginprefektiksi ("praefectus urbi"), missä hän toimi vuosina 269-270. Antiochianus toimi konsulina vuonna 270 yhdessä Virius Orfituksen kanssa. Vuonna 272 hän toimi taas kaupunginprefektinä, mikä oli hyvin ainutlaatuinen kunnia. Antiochianuksen vaimo oli eräs Pomponia Ummidia, joka kuului luultavasti arvostettuun Ummidius Quadratiuksen sukuun.


title: Neljä helmeä

text: Neljä helmeä () on yhdysvaltalainen episodielokuva vuodelta 1952, jonka kaikki viisi episodia perustuvat O. Henryn novelleihin.


title: Neljä helmeä

text: Ohjasi Henry Koster, käsikirjoitti Lamar Trotti, näyttelijät Charles Laughton, Marilyn Monroe ja David Wayne.


title: Neljä helmeä

text: Ohjasi Henry Hathaway, käsikirjoitti Richard L. Breen, näyttelijät Dale Robertson ja Richard Widmark.


title: Neljä helmeä

text: Ohjasi Jean Negulesco, käsikirjoitti Ivan Goff ja Ben Roberts, näyttelijät Anne Baxter, Jean Peters ja Gregory Ratoff.


title: Neljä helmeä

text: Ohjasi Howard Hawks, käsikirjoitti Ben Hecht, Nunnally Johnson ja Charles Lederer, näyttelijät Fred Allen, Oscar Levant ja Lee Aaker.


title: Neljä helmeä

text: Ohjasi Henry King, käsikirjoitti Walter Bullock, näyttelijät Jeanne Crain ja Farley Granger.


title: Leon Kelso

text: Leon Hugh Kelso (1907 Gretna, Kansas – 9. toukokuuta 1982) oli yhdysvaltalainen lintutieteilijä.


title: Leon Kelso

text: Leon Kelso opiskeli Denverin ja Coloradon yliopistoissa ja valmistui 1931. Hän työskenteli valtion virkamiehenä "Bureau of Biological Survey"ssä Washington D.C.:ssä 1930–1937. Hän erikoistui tutkimaan pienten lintujen ja nisäkkäiden mahalaukkujen sisältöä. Maisteritutkinnon hän teki Cornellin yliopistossa pöllöstä ("screech owl") vuonna 1938. Tämän jälkeen hän opetti Wyomingin Maastolaboratoriossa.


title: Leon Kelso

text:
Kelson varsinainen tutkimusala oli lintutiede, mutta hän tutki laajalti myös Kalliovuorten
kasvillisuutta. Hän julkaisi yli 900 kirjoitusta, monet venäjäksi. Hän julkaisi sarjan kirjoituksia biologian eri aloilta, "Biological Leaflets", yhteensä 107 julkaisua.


title: Leon Kelso

text: Linnuista Kelso nimesi costaricanvarpuspöllön ("Glaucidium costaricanum").


title: Avaruuspöly

text: Avaruuspöly tai kosminen pöly saattaa viitata muun muassa kuupölyyn, tähtienväliseen pölyyn, galaksienväliseen pölyyn tai planeettainväliseen pölyyn. Aurinkokunnassamme planeettainvälinen pöly aiheuttaa eläinratavalon, ja Linnunradan pimeät sumut ovat pölypitoisia pilviä.


title: Avaruuspöly

text: Tähtien ympärillä on pölyä niin sanotuissa sirkumstellaarisissa kiekoissa, joita ovat esiplanetaariset kiekot ja pölykiekot. Hyvin hienojakoinen pöly kulkee tähtien säteilyn aiheuttaman paineen voimalla avaruudessa.


title: Avaruuspöly

text: Kuu on pölyinen paikka. Kuun harmaa pöly on syntynyt pääasiassa vuosimiljardien aikana tapahtuneissa meteoroidi- ja asteroiditörmäyksissä. Kuun pöly liukastaa osaltaan pintaa. Pöly aiheutti joillekin kuun kävijöille allergisen reaktion. Koska Kuun pöly on särmikästä, se kiinteytyy helposti ja irtonaista ainesta on vain ohut kerros. Särmikkyyden takia kuupöly ei ole ihmiselle terveellistä. Kuupöly varautuu sähköisesti avaruuden hiukkassäteilyn vaikutuksesta. Kuun pöly vaikuttaa osaltaan Kuun kirkkauteen eri kuun vaiheissa. Kuupöly on melko tummaa, mutta silti se heijastaa paljon Auringon valoa vaikkapa Maahan. Täysikuun pintakirkkaus on suuri puolenkuun pintakirkkauteen verrattuna. Täyden kuun aikaan häviävät Maasta katsoen himmentävät varjot. Puolikuussa taas näkyy runsaasti varjoja. Toisaalta myös särmikäs kuupöly heijastaa valoa hieman samaan tapaan kuin heijastavilla pinnoilla varustetut liikennemerkit, jotka heijastavat valoa eniten sen tulosuuntaan.


title: Avaruuspöly

text: Tähtienvälinen eli interstellaarinen pöly himmentää näkyvää valoa, mutta infrapuna-alueessa vaikutus on pienempi. Linnunradan keskustassa on 100 parsekin paksuinen kerros pölyä. Tähtienvälistä pölyä syntyy muun muassa joissain tähdissä, joista purkautuu kaasua ulos.


title: Avaruuspöly

text: Planeettojen välisessä avaruudessa on eri kokoisia pölyhiukkasia, jotka heijastavat Auringon valoa ja säteilevät muun muassa infrapunaa. Pöly aiheuttaa eläinratavalon ja vastavalon. Planeettojen väliseen avaruuteen tulee pölyä muun muassa komeetoista, asteroideista ja meteoroideista irtoamalla. Pieni määrä pölyä tulee tähtienvälisestä avaruudesta. Pöly häviää muun muassa puhaltumalla Auringon säteilyn vaikutuksesta ulos, ajautumalla Aurinkoon Poynting-Robertsonin ilmiön takia ja satamalla suurempien kappaleiden pinnalle.


title: Avaruuspöly

text: Osa pölystä karkaa pois Auringon vetovoimakentästä, koska se liikkuu hyperbelirataa pitkin.


title: Avaruuspöly

text: Eläinratavalon aiheuttavat hiukkaset ovat läpimitaltaan erään laskelman mukaan 1 mm, ja niiden väli on keskimäärin 8 km. Eläinratavalon ja vastavalon aiheuttavaa planeettojen välistä pölyä on Aurinkokunnassa arviolta yhteen koottuna 15 kilometrin läpimittaisen asteroidin verran, mikä on muihin taivaankappaleisiin verrattuna pieni määrä. Arvion perusteena on, että pölyhiukkasten tiheys olisi 2,5 g/cm³. Suurempien kappaleiden hajottavat törmäykset tuottavat pölyä. Näitä suurempia kappaleita ovat muun muassa komeetat, asteroidit ja meteoroidit. Pöly kulkeutuu pois Auringosta säteilynpaineen ajamana tai ajautuu Aurinkoon niin sanotun Poynting-Robertsonin ilmiön takia. Osa pölystä törmää planeettoihin ja muihin taivaankappaleisiin. Näin ollen pölyn elinikä Aurinkokunnassa on 100 miljoonaa vuotta, ja suurin osa pölystä, 99,9 %, syntyy komeetoista ynnä muista, 0,1 % tulee Aurinkokunnan ulkopuolelta.


title: Avaruuspöly

text: Infrapunaa noin 1–2 AU:n välillä Maan lähellä säteilevä pöly koostuu noin 10–100 mikrometrin läpimittaista hiukkasista. Tämän pölyn poikkileikkausala on formula_1, ja sen massa on formula_2 grammaa, mikä vastaa tiheydellä 3 g/cm³ yhtä noin 5–10 km:n läpimittaista kappaletta. 1–2 AU:n säteellä olevan pölyn optinen paksuus on formula_3, ja se kasvaa hitaasti kohti Aurinkoa. 1–2 AU:n pöly säteilee kaikkea säteilyä noin formula_4 Auringon verran ja noin formula_3 koko eläinratavalopilvestä. Pölyn massatiheys tilavuuden mukaan laskettuna pienenee Auringosta ulospäin mentäessä erään arvion mukaan etäisyyden potenssiin -1,3. Pölyn pintatiheys pienenee potenssiin -0,3. Avaruusluotain Pioneer 10:n havaintojen mukaan eläinratavalo heikkenee kaukana Auringosta kertoimella etäisyys potenssiin -2,5, joka vasta tiheyden pienenemistä etäisyys potenssiin -1,5.


title: Avaruuspöly

text: Pioneer-luotaimen pohjalta on arvioitu pölyn tiheydeksi etäisyydellä 20–70 AU luokkaa formula_6. Pölymäärän ehdoton yläraja on formula_7.


title: Avaruuspöly

text: Maahan satavan avaruuspölyn määrästä on esitetty monenlaisia arvioita. 1950-luvulla eräs tutkija päätteli pölyä satavan hyvin paljon, koska laski Maan pinnalle putoavan pölyn määrän nikkelipölystä, josta suurin osa tulee maapallolta.


title: Avaruuspöly

text: Erään nykyisen arvion mukaan Maahan sataa avaruuspölyä 40 tonnia päivässä eli noin 150 000 tonnia vuodessa, mutta alempia ja korkeampiakin arvioita on esitetty.


title: Avaruuspöly

text: Se synnyttäisi Maan pinnalle Maan eliniän, 4,5 miljardin vuoden aikana arviolta noin 0,67 metrin paksuisen kerroksen.


title: Avaruuspöly

text: Monet arviot Maahan satavasta pölystä liikkuvat nykyään välillä 30–60 tonnia päivässä. Kuu kerää pölyä vähemmän kuin Maa, koska sen vetovoima on pienempi kuin Maan. Jos Maahan sataisi 60 tonnia päivässä, niin pienempivetovoimaiseen Kuuhun sataa massaltaan noin 2,3 tonnia päivässä.


title: Colin McRae Rally 04

text: Colin McRae Rally 04 on "Colin McRae Rally" -pelisarjan neljäs osa. Se ilmestyi vuonna 2003 alustoille PlayStation 2, Xbox ja PC. Pelin kansikuvassa on Colin McRaen ajama Citroen. Peli on sarjan ensimmäinen, joka ei sisältänyt virallisia lisenssejä, joten sekä autot että kuljettajat ovat fiktiivisiä. Pelissä on kahdeksan rallimaata, jotka ovat: Australia, Espanja, Japani, Kreikka, Ruotsi, Suomi, UK ja USA. Seuraavissa neljässä maassa on ns. Super Special -erikoiskokeet: Australia, Ruotsi, UK ja USA. Ralliautot ovat lajiteltu luokkiin: 4WD, 2WD, Group B sekä Bonus. Erikoiskokeita on yhteensä 52 kpl.


title: Jóhanna Sigurðardóttir

text: Jóhanna Sigurðardóttir (s. 4. lokakuuta 1942 Reykjavík, Islanti) on islantilainen sosiaalidemokraattinen poliitikko, joka toimi Islannin pääministerinä 2009–2013. Hän oli Islannin ensimmäinen naispääministeri ja maailman ensimmäinen avoimesti homoseksuaali hallituksen päämies. Jóhanna on ollut Islannin parlamentin jäsen vuodesta 1978. Hän oli sosiaaliministeri vuosina 1987–1994 ja 2007–2009.


title: Jóhanna Sigurðardóttir

text: Aikaisemmin Jóhanna on ollut parlamentissa valittuna Alþýðuflokkurinnista, Þjóðvakista ja Yhteisrintamasta. Ennen parlamentin jäsenyyttä hän työskenteli toimistossa sekä Loftleiðirin lentoemäntänä.


title: Jóhanna Sigurðardóttir

text: Jóhanna opiskeli Islannin kauppaopistossa (Verzlunarskóli Íslands), jota ylläpitää kauppakamari. Valmistuttuaan 1960 hän työskenteli lentoemäntänä Loftleiðirillä ja toimistotöissä. Hän toimi ammattiyhdistysliikkeessä jo työuransa alkuvaiheissa ja oli Islannin matkustamotyöntekijöiden liiton hallituksen puheenjohtaja 1966 ja 1969 entisten lentoemäntien yhdistyksen Svölurnarin puheenjohtaja 1975. Hän johti myös liiketyöntekijöiden liiton hallitusta 1976–1983.


title: Jóhanna Sigurðardóttir

text: Hänet valittiin parlamenttiin 1978 Alþýðuflokkurinn-puolueesta Reykjavíkin vaalipiiristä. Hän menestyi jo varhain parlamenttiurallaan ja oli varapuhemies vuosina 1979 ja 1983–1984. Hänet valittiin Alþýðuflokkurinnin puheenjohtajaksi 1984, ja hän oli tehtävässä vuoteen 1993. Hän oli neljän hallituksen sosiaaliministeri 1987–1994. Vuonna 1994 hän erosi Alþýðuflokkurinnista hävittyään puheenjohtajavaalin, ja hän perusti uuden puolueen nimeltä Þjóðvaki. Puolueet yhdistyivät 2000 ja syntyi Yhteisrintama (). Kun hän oli hävinnyt puoluejohtajanvaalissa 1994, hän sanoi "”Minn tími mun koma!”" (), josta on tullut Islannissa lentävä lause.


title: Jóhanna Sigurðardóttir

text: Vuosina 1994–2003 Jóhanna oli parlamentin oppositiossa ja oli jäsenenä valiokunnissa. Vuoden 2003 vaalien jälkeen, jolloin hän oli uudessa vaalipiirissä Etelä-Reykjavíkissa, kun vanha vaalipiiri jaettiin kahtia, hänet valittiin uudestaan parlamentin varapuhemieheksi. Vuoden 2007 vaalien jälkeen, hänen ollessa ehdokkaana Pohjois-Reykjavíkista, Enhetsfronten muodosti koalitiohallituksen Itsenäisyyspuolueen kanssa, ja Jóhanna valittiin sosiaaliministeriksi.


title: Jóhanna Sigurðardóttir

text: 26. tammikuuta 2009 Islannin pääministeri Geir Haarde jätti eronpyynnön presidentti Ólafur Ragnar Grímssonille. Hallitus erosi 16 viikon vastalauseiden jälkeen, joilla protestoitiin hallituksen toimia rahoituskriisin yhteydessä, jotka pahenivat 20. tammikuuta alkaen.


title: Jóhanna Sigurðardóttir

text: Viiden parlamentissa edustettuna olleen puolueen puoluejohtajien käymien keskustelujen jälkeen presidentti pyysi Yhteisrintamaa ja Vihreää vasemmistoa muodostamaan uuden hallituksen ja valmistautumaan uusiin vaaleihin keväällä.


title: Jóhanna Sigurðardóttir

text: Jóhanna Sigurðardóttiria ehdotettiin uuden hallituksen pääministeriksi erityisesti siksi, että hän on hyvin suosittu Islannissa ja hänellä on hyvät suhteet Vihreään vasemmistoon. Joulukuussa 2008 Gallupin tekemän mielipidemittauksen mukaan hänellä oli toiminnalleen ministerinä 73 prosentin kannatus, mikä on enemmän kuin kenenkään muun hallituksen jäsenen kannatus. Hän oli myös ainoa ministeri, jonka kannatus on lisääntynyt vuoden 2008 aikana.


title: Jóhanna Sigurðardóttir

text: Uusi hallitus tarvitsi Edistyspuolueen tuen parlamentissa. Neuvottelut jatkuivat 31. tammikuuta iltaan ja uusi hallitus muodostettiin 1. helmikuuta. Uudet parlamenttivaalit pidettiin 25. huhtikuuta, niissä sosialidemokraattinen puolue yhdessä Vihreän vasemmiston kanssa sai ehdottoman enemmistön.


title: Jóhanna Sigurðardóttir

text: Jóhannan puoliso on kirjailija Jónína Leósdóttir (s. 1954). He solmivat rekisteröidyn parisuhteen 2002 ja heillä on yhteensä kolme aikuista lasta. Pariskunta avioitui kesäkuussa 2010, jolloin samaa sukupuolta olevien avioliitot salliva laki astui voimaan. Jóhanna on aiemmin ollut naimisissa Torvaldur Johannessonin kanssa.


title: M2-liekinheitin

text: M2-liekinheitin (M2-2) on yhdysvaltalainen toisen maailmansodan aikainen liekinheitin, jota käytettiin mm. Iwo Jiman taistelussa. Sen todellinen "polttoaika" oli noin 7 sekuntia ja liekin tehokas kantama noin 33 metriä. Panssarivaunut ja erityisesti panssarivaunuihin asennetut liekinheittimet korvasivat sodan edetessä M2-2:n käyttöä sotilaiden kannalta turvallisempana vaihtoehtona.


title: M2-liekinheitin

text: M2-2:n käyttöönotto tapahtui kesällä 1944 Guamin kampanjassa. M2-2 painoi 19,5 kg tyhjänä, 31 kg täynnä. M2-2:ssa oli kolme säiliötä: kahdessa säiliössä oli polttoaineena yhteensä 15 litraa napalmia, kolmannessa säiliössä oli ajoaineena typpeä.


title: M2-liekinheitin

text: M2-2:ta edeltäviä yhdysvaltalaisia liekinheittimiä olivat M-1 ja sen seuraaja, ensimmäinen napalmia käyttävä liekinheitin M-1-1. M2-2:ssa oli parannettu luotettavuutta ja sytysjärjestelmää M1-1:een verrattuna.


title: M2-liekinheitin

text: M2A1-7 oli M2-2:stä kehitetty versio. Sitä käytettiin mm. Vietnamin sodassa.


title: Pensaskiurut

text: Pensaskiurut ("Mirafra") on kiurujen heimoon kuuluva lintusuku. Sukuun kuuluu 24 lajia.


title: Toivo Jokiniemi

text: Toivo Matias Gottfrid Jokiniemi (1. syyskuuta 1918 Kokkola – 9. maaliskuuta 1984 Kokkola) oli suomalainen SKDL:ää ja SKP:tä edustanut poliitikko. Jokiniemi toimi kansanedustajana Vaasan läänin vaalipiiristä vuosina 1975–1979 ja hän vaikutti Kokkolan kunnallispolitiikassa.